Pre nekoliko večeri je, relativno skoro otvoren Dom kulture u Novom Sadu, bio krcat. Ovoga puta nije bilo muzičkog koncerta, ali ni redova ljudi koji ne mogu da uđu. Svi koji su želeli da dođu na predstavu „Muškarčine” Reflektor teatra iz Beograda, zauzeli su svoja mesta i atmosfera je podsećala na kabare.\nSrđan Pabllo Doroski\nOvih dana, Reflektor teatar slavi sedam godina od igranja prve predstave, koju smo imali prilike da gledamo u malo drugačijem ambijentu.\nPredstava govori o mladim momcima koji su rođeni i odrastali tokom nesigurnih '90-ih godina. Govori još i o njihovim pokušajima da se uklope u društvo, kako izgleda proces preobražaja od dečaka do muškarca, ko sve na njih utiče i o tome zašto je sve to važno. Homofobija, vršnjačko nasilje, nacionalizam, samo su neke od tema kojima se ova predstava bavi. Na jedan duhovit i primamljiv način, već od prve scene se lako približavaju publici, te sve deluje kao improvizacija, gde se stiče utisak bliskosti sa glumcima.\nNa ovu predstavu se često dolazi organizovano od strane profesora iz srednjih škola, a nakon izvođenja održavaju se tribine, koje umeju da budu veoma interesantne i korisne. O tome kako to izgleda, za naš portal, priča jedan od glumaca, Nikola Pavlović.\n„Predstava i jeste najviše upućena srednjoškolcima, mladim ljudima, kao i njihovim roditeljima, kako bi videli kroz šta njihova deca prolaze tokom odrastanja. Kada smo igrali, čini mi se u Ćupriji, dosta je dece bilo u publici, koja su došla po nagovoru svojih profesora ili nastavnika. U jednom trenutku smo shvatili da 70 posto sale apsolutno ne sluša o čemu pričamo. Želeći da ih animiramo, počeli smo da im postavljamo pitanja: 'Ajmo sad da glasamo! Koliko vas je videlo neke situacije u realnom životu koje ste videli u predstavi?' Oni su glasali i nekako smo tako uspeli da ih uključimo, jer nekada obične tribine nisu dovoljne, s obzirom na to da deca ne žele da učestvuju, već bulje u svoje telefone.”\nPosted by Srdjan Pabllo Doroski on Thursday, 5 December 2019\nKako sada, posle sedam godina igranja, ljudi reaguju? Da li se nešto promenilo od početka i da li ova predstava, generalno, može da promeni stvari u društvu?\nJa mislim i verujem da može. Često ti mladi ljudi prilaze posle tribine i govore kako su već videli slične situacije u svojoj školi, i da im je sada sve jasno. Nama je bitno da, možda od 30-oro dece, bar dvoje izađe sa nekim drugačijim viđenjem. Da krene da preispituje sebe i svoje društvo, i to je već neki napredak.\nKo su ti bili uzori i zašto govore da smo izgubljena generacija?\nKada sam razmišljao o tome ko mi je bio uzor, u nekom trenutku mi je Arlond Švarceneger pao na pamet. U tom nekom periodu, izašao je Terminator II, i to mi je bilo van cele priče. Pored lepih stvari iz detinjstva, kojih je svakako bilo, sećam se i politike, sankcija, nemaštine, bombardovanja i nekako je to sve imalo uticaja.\nMožda nismo baš izgubljena generacija, ali kao da nismo ni imali detinjstvo, nego smo nekako prebrzo ušli u taj svet odraslih, jer smo morali. Takve su bile okolnosti. Moja sestra je rođena 1996. godine i iako je mlađa od mene samo pet godina, ta generacija je potpuno drugačija od naše.\nOsim dece predškolskog uzrasta, koja se motala oko bine i pažljivo pratila izvođenje glumaca, na predstavi su bili i budući maturanti, a mi smo razgovarali sa Larom Petković i Stevanom Marinkovićem, koji su nam pričali o svojim utiscima i o tome šta misle kako treba da izgleda prava muškarčina.\n„Predstava mi je bila zanimljiva, još ću se informisati da saznam koja je poenta. A kako treba da izgleda prava muškarčina... to je jako teško pitanje. Mislim da su baš zato i rekli u predstavi toliko stvari, jer je jako teško odrediti definiciju“, izjavila je za portal iSerbia Lara Petković, učenica četvrtog rasreda srednje škole.\nStevan Marinković, osamnaestogodišnjak i učenik IV razreda gimnazije „Jovan Jovanović Zmaj” je istakao: „Predstava je dobra, zato što nas guraju u tako neke kalupe da mi moramo da budemo 'muškarci'. Mislim da je bitno biti dobar čovek, ne moramo da budemo najmuževniji muškarci na ovoj planeti. Ako sam ja dobar čovek, mogu da budem i ženstven, a na kraju krajeva, i zašto je toliko bitno da svi budemo 'pravi muškarci'? Ako se svi trudimo da prihvatimo razlike, a ne da živimo kako je društvo reklo da treba, i ako se trudimo da budemo dobri ljudi, napravićemo bolji svet“.\nNešto pre samog početka izvođenja, dok se publika okupljala, sedeli smo sa Rastkom Vujisićem i u opuštenom razgovoru, dotakli se raznih tema.\nZašto su baš srednjoškolci ciljna grupa koja treba da gleda ovu predstavu?\nZato što poruka, koju ova predstava šalje, vezana je za motive o kojima je možda najbolje da se počne sa razmišljanjem u tim godinama. Mislim da su te neke godine, bar je tako bilo za moju generaciju, za dečake nekako presudne i da se tada neki stavovi, koji se dalje u životu razgraničavaju u nešto drugo, najviše stiču.\nU poslednje vreme se, u svetu i kod nas, pokreću mnoge kampanje u kojima se muškarci uključuju u borbu protiv nasilja nad ženama, da li misliš da je to bitno?\nNaravno! Jako je bitno da se muškarci uključe u tu borbu protiv nasilja. Pretpostavljam da je, u suštini, po nekim statistikama kada je nasilje u pitanju, uvek više od strane muškaraca sprovedeno, tako da bi bilo dobro kada bi se, da se tako izrazim „izvor problema” uključi u borbu protiv istog tog problema.\nŽene koje su doživele nasilje, uglavnom osećaju krvicu, jer ih upravo nasilnici i okolina, kao i deo društva, okrivljuju za to što je doživela. Šta misliš o tome?\n„Ne postoji izgovor i ne postoji opravdanje za nasilje. Oko momenta krivice, nasilje koje se od strane muškaraca sprovodi, je neka vrsta posledice. Međutim, uzrok nisu žene.”\nUzrok nije: „Pogrešno si mi rekla dobro jutro, iznervirala si me” – to su sve izgovori za nasilje. U suštini, mislim da su uzroci mnogo dublji i mnogo širi od jednog: „Ti si kriva, ti si me iznervirala!” To može da vuče kojekakve korene, što iz detinjstva, što iz društva u kom čovek raste, razvija se. Između ostalog, zbog tih nekih idola koji se muškarcima predstavljaju od malih nogu kao takvi. To su uglavnom neki mačo tipovi. Sad, ja mislim da je glavni problem pogrešno usmeravanje te mačoizam energije i tog nekog momenta. Verujem da većina ljudi nije sposobna da hendluje i da prizna da uopšte nosi tako nešto u sebi, nego jednostavno kanališe na skroz pogrešan način, na skroz pogrešnu stranu, prema skroz pogrešnim osobama.\nPredstavom „Muškarčine”, koja je odigrana 4. decembra u Domu kulture u Novom Sadu, zvanično je pokrenut projekat „PričajmoO...”. Naime, reč je o pokušaju udruženja „Free Space” da, u saradnji sa Reflektor teatrom, doprinese podizanju svesti o važnim društvenim temama kod mladih, ali i pokrene razvoj nezavisne pozorišne scene u Novom Sadu na način blizak mlađim generacijama. Nakon predstave, održana je i tribina „Kakav treba da bude Pravi muškarac ovde i danas” na kojoj se dalje razgovaralo o temama začetim tokom predstave.\nNa tribini, koju je moderirala Vesna Farkaš učestvovali su PRAVI muškarci:\nVojkan Arsić, reditelj;\nAndrija Nikitović Brica;\nAndrija Gerić, sportski psiholog i nekadašnji reprezentativac;\nMilan Radulović Ješko, sekretar MONS-a;\nMilan Inić Yasserstain.\nProjekat se nastavlja već ove nedelje, izvođenjem predstave „Smrt fašizmu! O Ribarima i Slobodi”, te tribinom o današnjim herojima i idolima mladih. U planu je da Reflektor teatar i Free Space nastave u ovom ritmu do juna 2020. godine.


Vesti online / Sport / Fudbal / "Grobarima" ograničen ulaz na stadion "Karađorđe"\nU sredu od 18 sati na programu je derbi 18. kola Superlige u kom će Vojvodina na svom "Karađorđu" ugostiti Partizan. Dva tima dele drugo mesto na tabeli sa šest bodova zaostatka u odnosu na Crvenu zvezdu što znači da će pobednik koliko toliko zadržati korak sa crveno-belima, dok bi se poraženi tim našao u još većem problemu.\nSkučen prostor za navijače Partizana u Novom Sadu\nU cilju da imaju što veću podršku svojih navijača Novosađani su uveli određene restrikcije kada su u pitanju pristalice gostiju, koje su prethodnih sezona često bile i brojnije u odnosu na "lale".\n- Fudbalski klub Vojvodina obaveštava sportsku javnost i sve ljubitelje fudbala da će prodaja ulaznica za predstojeći derbi meč 18. kola Super lige Srbije, u kojem će se 30. novembra, sa početkom u 18 časova, na stadionu “Karađorđe” u Novom Sadu sastati Vojvodina i Partizan, zvanično početi u utorak.\nUlaznice će se prodavati po cenama od 600 (zapad), 400 (istok i jug) i 200 dinara (sever), a jedno lice će, uz ličnu kartu na uvid, moći da kupi najviše tri ulaznice. Jednom licu neće biti dozvoljeno da kupi više od tri ulaznice, bez obzira na to da li će kod sebe imati više od jednog ličnog dokumenta. Ulaznice će se prodavati po principu “jedna ulaznica – jedna stolica”, što znači da će karte za utakmicu morati da imaju i deca bilo kog uzrasta, kako se ne bi desilo da na jednoj tribini bude prisutno više ljudi od kapaciteta kojim ta tribina raspolaže.\n* SLS: "Minimalci" Vojvodine i Spartaka, preokret u Novom Pazaru, remi u Surdulici (VIDEO)\n* Partizanove muke pred derbi: Tri loše i samo jedna dobra vest\n* Srbenda Lane: Vratio sam se jer mi je želja da mi deca uče srpski i da im pismo bude ćirilica\nNadamo se i očekujemo da će svi gledaoci na stadionu sportski i dostojanstveno pružiti podršku svom timu, izbegavajući bilo kakvo nedolično ili nesportsko ponašanje - piše između ostalog u saopštenju FK Vojvodina.


pink.rs | NOVI KORONA PRESEK: U Srbiji 260 novoobolelih i još 5 preminulih - Ukupno umrlo 130 ljudi!\nNOVI KORONA PRESEK: U Srbiji 260 novoobolelih i još 5 preminulih - Ukupno umrlo 130 ljudi!\nDo danas u 15 sati u Srbiji je ukupan broj obolelih dostigao cifru od 6.890.\nMinistar zdravlja Zoran Lončar je rekao da je u poslednja 24 sata testirano 3.543, od kojih je 260 pozitivno na koronavirus.\n- Ukupno je hospitalizovano 3.660 ljudi, od čega je 101 osoba na respiratoru. Od početka epidemije testirano je ukupno 45.355 ljudi u Srbiji, a preminulo je pet osoba - rekao je Lončar i dodao da je na respiratoru se nalazi 101 pacijent.\nU Srbiji je koronavirusom ukupno zaraženo 6.890 osoba, a preminulo 130 osoba.\nEpidemiolog dr Predrag Kon kaže da je mala nada da će virus nestati tokom leta.\n- Pandemija nije u zalasku i jasno pokazuje svoj nastavak. Pitanje je koliko će u toku ove godine, i sledeće potencijal tog virusa biti - rekao je Kon i dodao da je za svaku zemlju pitanje koliko je spremna.\nKako je dodao, zemlja koja je spremna da otkriva virus i suzbija njegovo prenošenje, ne može biti u jednakoj opasnosti kao zemlje koje su sada u sit\nMoramo naučiti da živimo sa koronavirusom\nLončar je rekao da moramo da naučimo da živimo sa korona virusom, jer niko ne može reći kada će i da li će nestati.\n- Moramo da pokušamo da se prilagodimo virusu i u mogućim uslovima napravimo maksimum - istakao je ministar i podsetio na obavezno nošenje maski u zatvorenom prostoru i socijalnu distancu.\nPostupno uvođenje i postupno popuštanje mera\nGovoreći o olakšavanju mera epidemiolog Kon je rekoa da nismo bilo ni malo popustljivi.\n- Ovo je tek početak, sam start. Mislim da je racionalno da se najstarijima dozvoli da izlaze tri puta nedeljno. Zanatlije, male trgovinske radnje nema razloga da ne počnu da rade, ako primenjuju sve mere. Druga situacija će biti kada se vrati prevoz...Mi moramo život da vratimo, što zbog ekonomskih, što zbog društvenih posledica - rekao je Kon.\nOn je ukazao i na opasnost da se ljudi zbog straha od zaraze ne leče, nestajanje životne radosti..,\nKako je dodao policijski čas osvestio ljude da je potrebno držati se mera.\nNa pitanje koliko je ljudi otpušteno iz bolnica, Kon je istakao da je veći broj otpuštanja, danas oko 300.\nSmanjuje se broj ljudi na respiratoru\n- Privremene bolnice i dalje jesu potrebne, jer će biti još pozitivnih. Od testiranih sedam posto je pozitivno. Oni ljudi koji imaju blage simptome se smeštaju u privremene bolnice. Smanjen je i broj pacijenata na respiratorima. Testiraćemo veći broj ljudi i proširiti indikacije, i sve više stezati obruč oko virusa, to je cilj. Oslobađeće se bolnice i polako će se vraćati normalan život - rekao je Kon.\nOn je dodao da ništa nije završeno sve dok virus cirkuliše.\n- Skidaćemo mere, ali u Srbiji ostaju prijavljene i pandemija i epidemija. Čekamo dok to ne uradi Svetska zdravstvena organizacija - dodao je Kon i istakao da će biti potrebno sigurno još mesec dana da se situacija u bolnicama vrati u normalu, jer se sada leče samo hitni slučajevi.\nKon je istakao da se virus nikada nije vraćao tom snagom kao prvi put.\nVrtići moraju početi da rade, ne vidim drugo rešenje\nGovoreći o tome kome će samohrani roditelji ostaviti decu kada počnu da rade, on je rekao da će morati da počnu da rade vrtići, bar za te situacije.\nKada je reč o tome koliko će ljudi moći da bude u kancelariji kada se ljudi vrate na posao, Kon je istakao da su mere distanciranja davno date. On je naglasio da mora da se drže mere socijalne distance i dezinfekcije, a svako ko ima bilo kakve simptome može odmah da se testira.\n- To je razlika u odnosi na početak - rekao je Kon i dodao da je znao da nema dovoljno medicinske opreme i da se smirio kada je video avion iz Kine.\nOn je dodao da je to njegov lični stav da ne treba kukati, te da su sve zdravstvene ustanove u Beogradu, sa izuzetkom jedne, navele da imaju dovoljno medicinske opreme.\n- Ovo nije obična pandemija, ovakva se nije javila još od 1918. godine - rekao je Kon.\nMinistar Lončar je ukazao da je na jednoj opštini primećeno da je neko ušao u informacioni sistem.\n- Primećeno je na vreme, reagovali smo na vreme i nema nikakve štete da su uzeti neki podaci - naveo je Lončar.\nKada je krenula pandemija imali smo 408 slobodnih respiratora - bez zauzetih, bez onih za anestaziju, bez onih koji su perenosni...\n- Mi ni do tog broja respiratora nismo stigli, ali svako odgovoran razmišlja o najgorem scenariju. Nabavljene su stotine respiratora kako ne bi došli u situaciju da moramo da biramo između dva pacijenta - dodao je Lončar.\nOn je naglasio da je država zaštitila zdravstvene radnike i da nigde nikoga nisu pustili da radi bez zaštite.\nLončar je naveo da je u svim zdravstvenim ustanovama bilo dovoljno medicinske opreme.\nUpitan o snabdevenosti apoteka hlorokinom, Lončar je rekao da je naloži da ga za pacijente kojima je to redovna terapija bude dovoljno u apotekama.\n- Za te ljude mora da ima dovoljno hlorokina. Mislim da će to danas ili sutra da bude rešeno - rekao je ministar. On je naveo da je nošenje vizira preporučeno sada jer sada ima dovoljno količina vizira.\nKon je objasnio da stručno metodološko uputstvo predviđa nošenje ili naučara ili vizira.\n- Nemate vakcinu i ne znamo da li će je biti do kraja godine. Imate mogućnost da se sakrijete i da čekate da sve prođe i da izađete kao general iz te bitke, ali i da se borite i budete još aktivni. Željko Mitrović to radi i ja to poštujem - rekao je Lončar.\nNa pitanje o otvaranju granica, Kon je rekao da je to vezano za vanredno stanje i da će se to desiti kada država odluči da ukine vanredno stanje.\n- Granice nisu zatvorene. Zabranjeno je kretanja vozila - rekao je Kon.\nGovoreći o otvranju bazena i kupališta, on je rekao da će ako bude mirna situacija, sve biti dozvoljeno kao i obično.\n- Što se tiče putovanja sve više mojih kolega misli da ne treba rizikovati. Nije isto ići u okviru zemlje i ići na neku turističku destinaciju gde dolaze ljudi iz različitih delova sveta - dodao je Kon.\nKako kaže, ne zna da li će to biti u formi neke preporuke, ali je sada dobar momenat da se razmišlja o tome da se ne bi nekome izjalovili planovi.\nPrema njegovim rečima, pre nedelju dana struka je rekla da je potrebno dve nedelje da se vidi pad obolevanja i broja ljudi na respiratorima, a to je momenat za popuštanje mera.\nOn je dodao da postoji mogućnost da se ukine policijski čas i da se zabrane okupljanja, ali da struka nije sigurna koliko bi se to poštovalo.\n- Cilj je jedan - da sačuvamo živote - naveo je Kon.i o vakcini koej nema\nNeozbiljno je pričati o vakcini koje nema\nNa pitanje da li će vakcinacija, ako je bude, Lončar je rekao da se ne razmišlja o tome šta će biti ako bude bilo.\n- Naš stav je koronavirus je tu, živimo sa njim i gledamo da se zaštitimo na sve načine. Pratimo sve što se dešava u svetu. Neozbiljnio je da pričamo o leku koga nema i vakcini koje nema - rekao je Lončar.\nPRESEK STANJA! U Srbiji zaražene još 304 osobe, ukupno 5.994! Ukupno do sada umrlo 117 ljudi!\nPRESEK STANJA - Broj obolelih od koronavirusa u svetu ukupno 2.129.927, zabeleženo 43.496 novih slučajeva\nJoš jedan slučaj korona virusa na Kosovu i Metohiji, ukupno 126\nSEDMA ŽRTVA KORONAVIRUSA U SRBIJI: U KBC "Dragiša Mišović" preminula osoba od 48 godina! Broj obolelih raste - inficirano UKUPNO 457 LJUDI


Vesti online / Scena / Šoubiznis / Jelena Karleuša nije došla na suđenje sa Vranješom, ali se pojavila na snimanju "Zvezda Granda"\nJelena Karleuša je bila vidno nervozna, sve vreme je bila namrštena, a promenila je i imidž te sada ima dugačku kosu ofarbanu u roze boju.\nJelena Karleuša dolazi na današnje snimanje Zvezda Granda! Ima pink periku i izgleda odlično! Kako se vama dopada?\nA post shared by SVET (@svet_rs) on Apr 22, 2019 at 6:34am PDT


(UZNEMIRUJUĆI VIDEO) UBIJEN ALI ABDULAH SALEH! Huti zauzeli veći deo prestonice Jemena\n12/04/2017 12:49 Fokus 2 Svet Ratni izveštaji Jemen Izdvojeno Svet Planeta Video\nIranski mediji su objavili da je bivši predsednik Jemena i vođa lojalističkih snaga na jemenskom ratištu Ali Abdulah Saleh ubijen, a da su Huti preuzeli veći deo Sane, prestonice Jemena.\nSaleh i Huti (Ilustracija: Pravda)\nIranski TV kanal Press TV je objavio da je Ali Abdulah Saleh ubijen i da su ga ubili Huti dok je išao za Marib.\n— Tasnim News Agency (@Tasnimnews_EN) 4 dekabrя 2017 g.\nU međuvremenu Huti su preuzeli kontrolu nad većim delom jemenske prestonice Sane, prenosi jemenska televizija Al Masirah. Saopšteno je da su Huti zauzeli glavni Salehov štab u Sani i da Salehove snage kontrolišu veoma mali deo grada.\nHiljade Salehovih pristalica su se predali Hutima, dok su na stotine njih uhapšene, javlja jemensko ministarstvo unutrašnjih poslova koje kontrolišu Huti.\nOstatak Salehovih pristalica nastavlja je u pregrupisavanju i obećavaju da će osloboditi prestonicu od Hutija:\nDa vidite kako je pogođena Iranska ambasada tokom sukoba Huta i Salehovih snaga, kliknite OVDE.\nTeški okršaji Huta i Saudijaca


Devet američkih država nije proglasilo nezavisnost - Raskrinkavanje\nGuverneri više američkih država odlučili su da formiraju regionalne radne grupe koje će im pomoći da planiraju kada će sigurno moći da ublaže neke od mjera koje su donijete zbog pandemije Covid-19 i da otvore svoje ekonomije, ali su zbog toga došli u sukob sa predsjednikom SAD-a Donaldom Trampom koji je izjavio da njemu pripadaju …\nGuverneri više američkih država odlučili su da formiraju regionalne radne grupe koje će im pomoći da planiraju kada će sigurno moći da ublaže neke od mjera koje su donijete zbog pandemije Covid-19 i da otvore svoje ekonomije, ali su zbog toga došli u sukob sa predsjednikom SAD-a Donaldom Trampom koji je izjavio da njemu pripadaju te nadležnosti.\nTu informaciju regionalni mediji iskoristili su da dezinformišu javnost o tome kako je devet američkih država proglasilo nezavisnost i kako su SAD počele da pucaju po šavovima.\nNacionalist, Pravda, Informer i Srbija danas su objavili ovu vijest pod sljedećim naslovima:\nDevet država proglasilo nezavisnost, Amerika puca po šavovima\n„Njujork, Nju Džerzi, Konektikat, Pensilvanija, Delaver, Rod Ajlend, Kalifornija, Oregon i Vašington napravili savez za borbu protiv koronavirusa. Oni će donositi odluke nezavisno od Donalda Trampa, jer on želi da ukine mere protiv širenja zaraze. Amerika je tokom epidemije koronavirusa počela da se cijepa. Njujork i još osam država napravili su savez za borbu protiv smrtonosnog virusa koji će biti nezavisan od Federalne vlade. Taj pakt je sklopljen jer predsednik SAD Donald Tramp planira da u cijeloj zemlji uskoro ukine mjere protiv širenja zaraze, čemu se protive države sa najvećim brojem obolelih“.\nTvrdnje iz analiziranih članaka da se Amerika počela cijepati i da je devet država napravilo savez nijesu tačne, što se može vidjeti i iz izvještaja američkih medija na tu temu.\nNew York Times je (NYT) je u svom članku objasnio da se guverneri sastaju kako bi razgovarali ponovo o otvaranju svojih država i da je to izazvalo polemike sa predsjednikom Donaldom Trampom.\n„Nekoliko sati nakon što su dvije grupe guvernera objavile da formiraju regionalne radne grupe koje će im pomoći da planiraju kada će biti sigurno ublažiti ograničenja i ponovo otvoriti svoju ekonomiju, predsjednik Trump je iz Bijele kuće ustvrdio da je donošenje takvih odluka u njegovoj nadležnosti. Najave guvernera, koji su formirali grupe na obje obale, uslijedile su satima nakon što je predsjednik napisao na tviteru da takva odluka leži na predsjedniku, a ne na državama i prije nego je još snažnije saopštio stav novinarima u Vašingtonu.“ objašnjava NYT, u članku objavljenom 13. aprila.\nU analiziranim člancima se tvrdi i da je gradonačelnik Njujorka Endrju Kuomo bio najglasniji u formiranju tog pakta za nezavisnost.\nCNN prenosi da su Kuomo i Tramp imali sastanak 22. aprila u Bijeloj kući i da je gradonačelnik Njujorka izjavio da su imali jako dobar razgovor. U tekstu nema nijedne informacije koja bi uputila na veliko neslaganje dvaju američkih zvaničnika, kao i da Kuomo zagovara pakt o nezavisnosti.\n“Dvojac je tokom poslednjih nekoliko mjeseci imao toplu i hladnu vezu, prebacivao se između komplimenta za trgovinu i bacao verbalne granate jedan na drugoga kroz štampu. Rođeni u Kvinsu, njih dvojica se poznaju godinama i prethodno su u februaru održali sastanak iza zatvorenih vrata o nepovezanim temama, dok se epidemija širila u inostranstvu. ” prenosi CNN.\nJasno je da je u Americi izborna godina, te da kriza s COVID-19 još više naglašava politička rivalstva između Trampa i demokratskih guvernera. Međutim, to ni u naznakama nema nikave veze s rascjepom SAD i proglašavanjem nezavisnosti saveznih država, kako su nam regionalni mediji manipulativno predstavili.\nObjave Nacionalista Informera, Srbija danas i Pravde ocjenjujemo kao manipulisanje činjenicama\nPravda: Manipulisanje činjenicama | Informer: Manipulisanje činjenicama | Srbija danas: Manipulisanje činjenicama | Nacionalist.rs: Manipulisanje činjenicama


Na latinoameričkim Gremijima 2019, ispisala je po obnaženim grudima „U Čileu muče, siluju i ubijaju" kako bi ukazala na kršenja ljudskih prava pošto su protesti zbog neravnopravnosti, zdravstvenog sistema i obrazovanja bili brutalno ugušeni\n9711 pregleda\t1 komentar(a)\nNajveća izvozna pop zvezda Čilea, Mon Laferte, poznata je po tome da govori šta misli i uradiće sve što je u njenoj moći da to i učini.\nPojavio se u vreme kad je Laferte, više nego ikad u dosadašnjoj karijeri, postala polarizujuća figura u Latinskoj Americi.\nTrostruka dobitnica Latinskog Gremija ne boji se da otuđi konzervativnije obožavaoce u borbi za ženska prava i ukazujući na institucionalizovano zlostavljanje.\nKo je Manjiža, ruska kandidatkinja za pesmu Evrovizije\nRevolucija u stihovima: Narodni pevač koji je ubijen zbog pesama\nPravilo od „3,5 odsto": Kako mala manjina na protestima može da promeni svet\nNa latinoameričkim Gremijima 2019, ispisala je po obnaženim grudima „U Čileu muče, siluju i ubijaju" kako bi ukazala na kršenja ljudskih prava pošto su protesti zbog neravnopravnosti, zdravstvenog sistema i obrazovanja bili brutalno ugušeni.\nPovređene su hiljade civila, uključujući stotine njih koji su pretrpeli povrede oka od policijskog oružja, dok su desetine ubijene.\nLaferte je podržala zahteve protesta i pridružila se demonstracijama: „Potičem iz siromašnog kraja Čilea", kaže ona.\n„Nema mnogo prilika za zaradu."\nNegde u to vreme, čileanska policija je podigla optužnicu protiv nje zato što je u jednom intervjuu sugerisala da su oružane snage bile saučesnice u podmetanju požara i pljačkanju tokom nemira.\nLaferte je odgovorila na optužbe, od kojih su kasnije odustalo, dok je bila glavna gošća festivala koji se prenosio na televiziji:\n„Ako žele da me uhapse zato što govorim ono što mislim, neka me uhapse", objavila je ona.\nKoncert je završio u vestima zbog njenih političkih izjava.\nSolidarisala se sa žrtvama policijskog nasilja i osudila način na koji je država pokušala da je ućutka.\nMasa je skandirala popularne protestne slogane.\nAko je ovo bio Lafertin kumulativni obračun sa državom, ona je bila ta koja ga je napustila visoko dignute glave.\nAli manje od mesec dana kasnije, na kraju je bila silom ućutkana - iako to nisu uradile čileanske vlasti, već pandemija.\nSeis je napisan u izolaciji.\nLaferte je dane provodila kod kuće u mirnom planinskom selu Tepoctlan, u Meksiku, u društvu samo grubog glasa popularne meksičke pevačice Šavele Vargas, flaše tekile i svoje gitare.\n„Mislim da je pandemija značila samo da je više ljudi ostajalo kod kuće i slušalo albume, posvećujući više vremena uživanju u njima", rekla je Laferte, koja u Meksiku živi poslednjih 14 godina.\nTo je prvi album koji je Laferte objavila posle čileanskih protesta, a ona Vargas navodi kao ključnu inspiraciju:\n„Oduvek sam osećala bliskost sa njom."\nVargas, koja je preminula 2012. u 93. godini, bila je revolucionarna ličnost koja se proslavila pedesetih.\nPoznata po raskošnim obradama tradicionalnih meksičkih rančera balada, pevala je sa zapanjujućim emocijama, ukrštajući reflektivni spokoj sa dramatičnim klimaksima.\nNjene pesme o ljubavi i slomljenom srcu namerno su bile upućene ženama, a u 81. godini javno se deklarisala kao lezbejka.\n„Volela sam njenu usamljenost", objašnjava Laferte, ceneći tišinu u Vargasinim pesmama kao „trenutke meditacije".\nSeis zamišlja meksičke tradicionalne muzičke numere u novom ruhu kako bi istražio savremeniju stvarnost „Meksika kog poznajem, Meksika koji je mnogo slobodniji", kaže Laferte, otkrivajući da album ima kvir podtekst.\nSingl Neka se zna za našu ljubav (Que se sepa nuestro amor) bavi se slobodom da se voli, nekonvencionalno i otvoreno.\nLaferte, koja ne želi da etiketira sopstvenu seksualnost, neobavezno potvrđuje da „mogu da volim i poželim bilo koga".\nOna smatra da i dalje postoji veliki pritisak da se voli konvencionalno, „naročito u ovom delu sveta" - misleći na Latinsku Ameriku, gde su katolička uverenja i dalje veoma snažna.\nLaferteina želja da pruži otpor društvenim konvencijama tema je koja se stalno provlači na njenom novom albumu.\nU pesmi La mujer (Žena), tekst slavi žene zbog onoga ko su, „a ne onoga što društvo očekuje od njih", objašnjava ona.\nVideo spot za pesmu, u kojem se pojavljuje meksička pevačica Glorija Trevi, prikazuje astronauta koji neuspešno pokušava da pobode zastavu pored Laferte.\n„To je prostor koji mu ne pripada", dodaje ona.\nNa Seis su završile i pesme koje je napisala tokom čileanskih protesta, vremena kad je Laferte otkazala sve zakazane aktivnosti da bi bila u domovini, svirajući besplatne koncerte širom zemlje.\nPesmu Život izmiče(Se va la vida) napisala je pošto je pevala u ženskom zatvoru u Valparaisu, lučkom gradu blizu mesta u kom je odrasla.\n„Kad sam otišla odatle, bila sam ispunjena besom. Oni u zatvor trpaju siromašne, ljude koji su izopšteni iz društva", kaže ona.\n„Ima tako malo empatije."\nPrepuna melanholije i očaja, pesma žali nad životom koji je oduzet „devojčicama i bakama", zaključanim u ćelijama „gde i beton plače nad nepravdom".\nNegde oko trećeg minuta, slušalac je prevaren da pomisli kako se pesma završava dok se vokali stišavaju i usporavaju, pre nego što glasni limeni orkestar meksičkog ženskog kolektiva Mujeres del Viento Florido dovede pesmu do moćne završnice.\nJedan od dostignuća albuma Seis u velikoj meri je ono što je Vargas već postigla pre nje - istraživanje dubina tradicionalne latinoameričke muzike i uvođenje u nju intenzivnih ličnih iskustava kako bi se opisale neke drugačije realnosti.\n„To je sjajna prilika da ljudi slušaju tradicionalnu muziku, ali čuju napredne teme u tekstovima", kaže ona.\n„Volim da pokrenem razgovor."\nPogledajte video o palestinskoj Tehno kraljici\nČileMon Lafertepop zvijezda\n28.11. 11:51 h\t10135\n27.11. 21:06 h\t9938\n28.11. 08:48 h\t5789\n28.11. 14:55 h\t3897\n27.11. 17:04 h\t2485\n28.11. 14:55 h\t1\n27.11. 17:04 h


Aktuelnosti | Palelive.com | Stranica 482\nPočetna Novosti Aktuelnosti Stranica 482\nUgalj i drvo, gorivo su prvo\nDok je praktično pola svijeta, pa tako i stanovništvo Istočnog Sarajeva, brinulo brigu o energetskoj krizi prouzrokovanoj rusko-ukrajinskim sporom o transportu gasa u Evropu,...\nKupanje na Bogojavljenje (Video)\nKrštenje ili Bogojavljenje, jedan je od najstarijih praznika hrišćanske crkve koji vijernici obilježavaju 19. januara po novom kalendaru. Na taj dan se krstio Isus...\nNačelnik opštine Pale Slobodan Savić rekao je da je prioritet opštine, u ovoj godini, izmještanje gradske "Toplane" u krug preduzeća "Famos", za šta je...\nBudžet opštine Pale 2009 (download)\nDownloadujte budžet opštine Pale za 2009. godinu. Fajl možete otvoriti u Microsoft Exel, a podjeljen je na nekoliko dijelova: Plan 2008, Ocjena 2008, Nacrt 2009, Plan 2009, Indeksi.Budžet...\nPaljani – prezimena, porijeklo, naseljavanje\nOtvoren je novi podforum pod nazivom Paljani - prezimena, porijeklo, naseljavanje. Ovdje možete diskutovati o porijeklu i naseljavanju paljanskih porodica. Možete nam pokazati vaš...\nIspunjavajući predizborna obećanja, Pokret za naš grad – Pale pokrenuo je novu praksu kada je u pitanju briga o najugroženijim sugrađanima. Na preporuku OO...\nPoziv na javnu raspravu za nacrt “Izmjena i dopuna regulacionog plana Pale – Centar”\nNa osnovu člana 60. Zakona o uređenju prostora - prečišćeni tekst ("Službeni glasnik Republike Srpske" broj 84/02) i Odluke o izradi izmjene dijela Regulacionog...\nDoček nove godine na Palama\nNekoliko stotina Paljana novu godinu je dočekalo na paljanskoj promenadi. Paljane je zabavljao Nenad Knežević - Knez koji je po nama prevazišao očekivanja. Puna...\nJednoglasno usvojen budžet opštine Pale\nPALE, 29. DECEMBRA /SRNA/ - Skupština opštine Pale na današnjoj sjednici usvojila je budžet za 2009. godinu u iznosu od 10.077.204 KM šo je...\nPotpisivanje protokola o saradnji radi realizacije projekta "Čista rijeka Miljacka" upriličeno je danas u prostorijama Sarajevske regionalne razvojne agencije - SERDA.Protokol su potpisali direktor...\n1...481482483...491Stranica 482 od 491


KRALJICA MUŠKOG SVETA: Žena u ovom HOROSKOPSKOM ZNAKU osvaja sve pred sobom (ASTROLOGIJA) | DNEVNE\nOdržavaće je plamen njene odgovornosti, dužnosti i posvećenosti. Sa njom svaki dan neosetno postajete sve bolji, dok jednog dana ne shvatite da ste od krastave žabe postali princ koji uživa poštovanje i autoritet svih oko sebe.\nPartneru voli da ugađa i brine se za njega, zbog čega se može činiti kao da je ona u vezi potčinjena, ali u stvari nikad neće izgubiti svoju urođenu nezavisnost, odnosno neće zavisiti od partnera. Sa svojim životnim saputnikom želi da bude ravnopravna, a uz njega će stajati i biti mu podrška i u najtežim momentima.\nDRAMA SA UČESNICOM RIJALITIJA Slagala da joj je loše pa POBEGLA sa velelepnog imanja u Šimanovcima: Izašla na ulicu i BACALA SE LJUDIMA POD KOLA?! (FOTO)


source.ba | Ono najteže tek dolazi: Dodik čeka razgovor s Vučićem o sankcijama\nOno najteže tek dolazi: Dodik čeka razgovor s Vučićem o sankcijama\nRazgovori sa predstavnicima Srbije o novim sankcijama SAD-a tek slijede jer trenutno traju slavljenički dani, izjavio je član Predsjedništva Bosne i Hercegovine Milorad Dodik novinarima nakon dodjele odlikovanja povodom Dana Republike, 9. januara.\nNjemački mediji ponovo upozorili na osovinu Vučić, Dodik, Čović, kritike i Hrvatskoj\nSchmidt kazao da je oslabila prijetnja formiranjem vojske RS\nVučić: Najveći problem bit će bošnjačko hrvatski odnosi\nGP BiH na strani neustavnog djelovanja: Galić odobrio tim za osiguranje obilježavanja 9. januara!\n"Razgovarat ćemo kada budu radni dani. Sada su naši slavljenički dani i mi se zahvaljujemo Srbiji, ljudima koji su ovdje odlikovani", rekao je Dodik.\nDodik je podsjetio da je ranije najviša odlikovanja dobio i predsjednik Srbije Aleksandar Vučić, što govori o odnosu i saradnji Srpske sa Srbijom.\n"Srpska obilježava Dan Republike i nastavit će to da radi. Htjeli smo da se putem priznanja odužimo svima onima koji su dali doprinos stvaranju i razvoju Republike Srpske. To činimo svih godina postojanja Srpske. Ali, ovo je poseban jubilej našeg postojanja, našeg života i ovo je bilo impresivno", dodao je Dodik.\nČlan Predsjedništva Bosne i Hercegovine iz reda srpskog naroda podsjetio je na raniju Vučićevu izjavu da nikakve barijere neće postavljati na Drini.\nPodsjećamo da je Vučić sredinom prošlog mjeseca izjavio da se protivi sankcijama protiv bilo koga u Republici Srpskoj, te da će predložiti Vladi Srbije da izađe sa takvim stavom. Predsjednik Srbije međutim, nije kazao, da se protivi sankcijama Miloradu Dodiku, kao ni precizirao kakvo raspoloženje u Vladi Srbije vlada po pitanju sankcija protiv Dodika i osoba koje se terete za kriminal i korupciju a tijesno su povezane sa Dodikom.\nVlada Republike Srbije neće podržati uvođenje sankcija Republici Srpskoj, ali sa druge strane sam predsjednik Srbije Aleksandar Vučić, kako je Patria pisala ranije, ne namjerava pružiti otvorenu podršku Miloradu Dodika i licima koje State Department tereti za kriminal i korupciju.\nTagovi: Republika SrpskaDodikVlada Republike SrbijeVučić9. januar


Pompeo čestitao Dan državnosti BiH u ime Sjedinjenih Američkih Država – BDC TV\nPompeo čestitao Dan državnosti BiH u ime Sjedinjenih Američkih Država\nU čestitci povodom 25. novembra, Dana državnosti Bosne i Hercegovine, koju je ovaj visoki zvaničnik SAD uputio u ime te zemlje građanima naše domovine, ističu se “najbolje želje narodu BiH”.\n“Sjedinjene Američke Države snažno podržavaju put Bosne i Hercegovine prema evropskim i evro-atlantskim integracijama i mi vam čestitamo na koracima koje ste poduzeli kako bi napredovali na tom putu”, – poručio je Mike Pompeo, šef američke diplomatije.\nU čestitci povodom 25. novembra, Dana državnosti Bosne i Hercegovine, koju je ovaj visoki zvaničnik SAD uputio u ime te zemlje građanima naše domovine, ističu se i “najbolje želje narodu BiH”, te naglašava da SAD “slave i snažno partnerstvo naše dvije države”.\n“Naši odnosi doprinose izgradnji temelja za mir na zapadnom Balkanu i nadamo se da će se ta saradnja još više nastaviti i produbiti” – navodi se u Pomeovoj poruci.\nNaglašava se da bilateralni odnosi SAD i BiH “donose korist ne samo našim dvjema državama, već i cijeloj transatlantskoj zajednici”.\n“Radujemo se da će pred nama biti još mnogo godina prijateljstva i saradnje i čestitamo vam Dan državnosti” – napisao je Pompeo, u ime SAD, u čestitci građanima BiH.


Avgust u Beogradu, Dešavanja u Beogradu | City Expert Agencija za Nekretnine Blog\nPočetna » Dešavanja u Beogradu » Avgust u Beogradu\nAvgust u Beogradu\n10.08.2018 cityexpert Dešavanja u Beogradu\nU najlepšem letnjem mesecu čekaju nas predstave i radionice na obalama Dunava i Save, koncerti i kreativne radionice i 16. po redu Beer Fest. Iskoristite ove tople dane i uživajte u avgustu. Saznajte više o dešavanjima u Beogradu uz City Expert vodič kroz kreativno leto.\nLjubitelji „ulične umetnosti“, murala, grafita i street art-a, moći će da se oprobaju u crtanju skica i slikanja na zidu. Radionicu organizuje Kulturni centar Baraka i ona traje od 5. do 11. avgusta. U sklopu radionice mladi će moći da se upoznaju sa lokalnom i svetskom scenom, da nauče kako da razrade svoje ideje, kako da pripreme boje i površinu zida za slikanje, i kako da koriste sprej.\nNa Adi Ciganliji je i u avgustu aktuelna pivska bašta – Beer Garden, gde se svakog dana održavaju besplatni koncerti. U subotu 4. avgusta nastupa ABBA Real Tribute Band koji će izvoditi legendarne hitove ove švedske pop grupe. Ukoliko ste ljubitelj Mamma Mia mjuzikla, u bioskopima vas čeka drugi deo ovog filma. Filmski dani u Kombank Areni (nekadašnji bioskop Dom Sindikata) se nastavljaju, pa radnim danima za projekcije do 19h važi specijalni popust, a uz dve kupljene ulaznice na poklon dobijate piće. Ova bioskopska akcija traje do 31. avgusta.\nU sredu, 15. avgusta počinje Beer Fest, najveći festival piva i dobre muzike u regionu. Festival će trajati 5 dana, i imaće čak 62 besplatna koncerta. Pored nastupa svetske pop zvezde Roisin Murphy i pank rok legendi The Stranglers, posetioci će moći da uživaju u koncertima domaćih rok bendova. Nastupaju Riblja Čorba, Partibrejkersi, Orthodox Celts, KKN, Veliki Prezir, Letu Štuke, i još mnoge legende domaće rok scene. Pored bogatog muzičkog programa, na ovom Beer Fest-u biće predstavljeno čak 300 pivskih brendova. Ponuda uključuje domaća i strana piva, tamna, svetla, mutna, crna i crvena, voćna i zanatska piva, koja možete pronaći u posebnoj festivalskoj zoni Craft Land. Pored piva, festival će imati i dobru gastro ponudu, kao i posebnu Gostionicu gde ćete moći da uživate u baštama omiljenih pabova.\nDok su roditelji na poslu aktuelan je muzej za bake, deke i unuke u Muzeju Vuka i Dositeja. Svakog drugog petka najmlađi imaju priliku da nauče nešto novo u okviru kreativnih radionica, dok bake i deke uživaju u muzejskim filmskim projekcijama. Ostala su još dva termina za druženje do kraja leta, 10. i 24. avgust. Početak druženja je u 11 časova.\nNa platou ispred Muzeja Jugoslavije ovog leta održavali su se koncerti sa ciljem promovisanja muzeja kao kulturnog mesta mlađe publike. U saradnji sa opštinom Savski venac organizovano je nekoliko koncerata, a poslednji nastup rezervisan je za 25. avgust koji će biti posvećen muzici stare Jugoslavije. Dođite na veče YU vinila.\nLeto na otvorenom\nIskoristite sunčane dane i uživajte u zabavi na otvorenom sa najmlađima. Petkom i subotom na Zemunskom keju održavaju se likovne i plesne radionice za decu, kao i muzički program. Pored događaja na keju, ove godine vas čeka i poseban program za leto na Gardošu. Pored muzičkog programa, ovog leta na Gardošu mališani će moći da uživaju u predstavama za decu, a u večernjim satima odrasli će moći da gledaju predstave na otvorenom. Karte se mogu kupiti na svim Eventim prodajnim mestima i na biletarnici Letnje scene Gardoš sat vremena pre početka predstave.\nU okviru manifestacije Novobeogradske letnje večeri do kraja leta svakog četvrtka, petka, subote i nedelje od 18h do 22h najmlađi posetioci će moći da uživaju u druženju sa klovnovima i u vožnjama u zabavnom parku.\nDruženje u tropikarijumu\nZa sve one koji su željni druženja sa tropskim ribama, tu je Javni akvarijum i tropikarijum gde možete videti ribe, japanske koi šarane, crvenouhe kornjače, gmizavce i da saznate mnogo više o biotopima mora, okeana, prašuma i pustinja. Akvarijum radi svakog dana, a ukoliko želite da povedete decu i njihovo društvo u grupnu posetu to možete učiniti uz stručno vođenje biologa koji će deci na interesantan i edukativan način približiti svet riba i gmizavaca.\nImamo mnogo razloga da se radujemo avgustu i da uživamo u ostatku leta. Svi oni koji dolaze u Beograd na kratki odmor mogu da rezervišu udoban smeštaj za celu porodicu i da se uvere zašto su apartmani u Beogradu odlična alternativa hotelskom smeštaju. Po odličnim cenama dobićete komfor, privatnost i luksuz na najboljim lokacijama u gradu.\nBeer fest Beer fest 2018 Muzeji Koncerti\nBeogradski Beer Fest 2018


Na obeležavanju Dana nezavisnosti SAD-a okupio se veliki broj zvanica iz sfere politike, bezbednosti, privrede, civilnog društva, medija.\nDomaćin, američki ambasador u Prištini, Filip Kosnet poručio je građanima Kosova, da kao i Amerikanci, ne prestanu da teže ka boljoj budućnosti.\n“U potpunosti sam uveren u sposobnost lidera i građana ove predivne zemlje da nastave da ostvaruju napredak i oslobode energiju vašeg privatnog sektora. Da se bore protiv korupcije i jačaju vladavinu prava. Da izgrade poverenje među zajednicama i pronađu put do pregovaračkog stola sa Srbijom kako bi se izgrado trajni mir. Najviše od svega, verujem da nećete uzimati zdravo za gotovo demokratiju za koju su se mnogi borili.”\nOn je kazao da ovaj događaj nije samo proslavljanje Amerike, već i smelosti i sposobnosti današnjeg Kosova. Govoreći o promenama na Kosovu, Kosnet je ukazao na generaciju talentovanih Kosovaca, za koje je kazao da bi mogli da budu uspešni bilo gde u svetu, ali da su ipak odlučili da na Kosovu grade svoju budućnost.\n“Preduzetnici kao Zorica i Isak Vorgučić, vlasnici pivare “Pivdžan” i tehnološki pioniri kao Mergim Cahani, vizionarski lider “Žirafe”. Branioci pravde kao Bekim Bljakaj, direktor Fonda za humanitarno pravo na Kosovu i snažan borac za prava žrtava zločina. Novinari kao što je Tatjana Lazarević iz Kosseva koji se zalažu za istinito novinarstvo. Zagovornici za bolji položaj žena kao što je Eljvira Dušaku iz Košarkaškog saveza Kosova”, kazao je Kosnet.\nPrisutnima su se obratili i predsednik Odbora za spoljne poslove Predstavničkog doma američkog kongresa SAD-a Eliot Engel i kosovski predsednik Hašim Tači.\nTači je kazao da nova ambasada SAD-a na Kosovu pokazuje posvećenost Amerike miru i razvoju Kosova.\n“Ova kuća je od danas pa nadalje svetionik koji će uvek pokazivati pravi put naše države, evroatlanski put”.\n“Iz ratnih ruševina, izgradili smo novo društvo, novu državu. Kosovo je dom i otadžbina svih svojih građana, bez razlika u etničkoj pripadnosti”, kazao je Tači i dodao da će Kosovo biti posvećeno borbi protiv korupcije, organizovanog kriminala i terorizma, izgradnji dobrih odnosa sa susedima i opstanku građana na Kosovu.\nPrijem povodom 4. jula Dana nezavisnosti SAD-a održan je u dvorištu nove ambasade koja će, kako je najavljeno početi sa radom na jesen.


RTS :: Milivoje Labudović, bokser\nRadio Beograd 1 Milivoje Labudović, bokser\nnedelja, 05. jul 2020, 16:00\nMilivoje Labudović, bokser\nGost 412. emisije je Milivoje Labudović, jedan od najboljih jugoslovenskih boksera krajem 70-ih i početkom 80-ih. Višestruki je prvak države, pobednik brojnih revija i Mediteranskih igara u Splitu 1979. Najveći uspeh je ostvario osvajanjem bronzane medalje na Svetskom prvenstvu u Minhenu 1982. U više od 400 borbi doživeo je samo 20-ak poraza.\nU emisiji će između ostalog govoriti: na koji način je od oca dobio dozvolu da se bavi boksom? Kako je odlučio da boksuje kontragardom? Zašto ga je na domaćoj sceni samo Ace Rusevski pobeđivao? Zašto je tokom meča rivala gledao u oči? Zbog čega nije postao profesionalni bokser? Kako se tokom borbe odnosio prema nedoraslom rivalu? O sadašnjem druženju boksera sa prostora nekadašnje Jugoslavije...


Katalonija u suzama, Don Andres rekao "zbogom"! - Sportske.net\nKatalonija u suzama, Don Andres rekao "zbogom"!\nKapiten rekao "zbogom", tužan dan za Kataloniju.\nZvanično - Zakazana konferencija, Katalonija čeka tužne vesti!Barsa pronašla novo rešenje u napadu za "samo" 50 miliona evra!Uz Inijestu, odlazi još jedan, danas pao dogovor!Junajted i Barsa u klinču zbog FrancuzaNovac ili trofeji, Barsa traži odgovor do kraja maja?\nKapiten Andres Inijesta danas se i zvanično, posle 22 godine, oprostio od svoje Barselone.\nJedan od najvećih igrača u istoriji katalonskog kluba zakazao je oproštajnu konferenciju za medije, na kojoj je saopštio ono o čemu se pričalo nedeljama unazad.\nInijestinoj oproštajnoj konferenciji prisustvovali su i svi prvotimci, osim Mesija, Suareza i Dembelea, kao i stručni štab, a malo ko je uspeo da zadrži suze tokom njegovog izlaganja.\n"Dobar dan svima, ovo je konferencija za medije na kojoj sam želeo da saopštim da je ovo moja poslednja sezona u Barseloni. Ovo je bila teška odluka, koju sam doneo sa svojom porodicom. Posle 22 godine, nije lako napustiti ovaj klub. Za mene, ovo je najveći klub na svetu. Čast mi je što sam bio deo ove ekipe i deo ovog kluba. Moja etapa se završava ove godine."\n"Osetio sam da više nisam spreman fizički ni psihički da budem na nivou Barselone. Ovo je teška odluka, jer je ovo moja kuća i Barsa je moj život. Želim da se zahvali Barsi, La Masiji, jer sam zbog njih postao ovo što sam danas... želim da se zahvalim svojim saigračima..." u suzama je zastao Inijesta i nastavio:\n"Iza nas je težak period, ali je moj tim pokazao da je najveći na svetu. Ponosan sam što sam igrao sa vama i što smo zajedno osvojili sve trofeje i na sve što smo prošli zajedno. Da sam mogao da biram, ne bih izabrao bolji trenutak za odlazak. Hvala mojim roditeljima, mojoj porodici koja je uvek bila uz mene, tokom prethodne 22 godine Ovde smo zajedno došli malim kolima, i svi ti ljudi su i dalje tu uz mene", istakao je Inijesta.


24.000 evra za školski toalet | Aleksinačke vesti - novosti Aleksinac\nPočetna | Društvo | 24.000 evra za školski toalet\nDveri NATO Dušan Ostojić Niš budžet Radio Aleksinac Nenad Stanković DS košarka intervju Ivan Dimić Boža Marković - Nesvrćanin Beograd škole saobraćaj Napredak KK Žitkovac Crveni krst Centar za kulturu i umetnost Aleksandar Vučić opština Aleksinački Rudnik SNS predsednik opštine pozorište Aleksinac.Net Miodrag Tasić festival fudbal izbori\n24.000 evra za školski toalet\nAleksinac dobio još jedan možda pomalo skupoceni WC.\nOvoga puta srećan dobitnik je škola Ljupče Nikolić u Aleksincu.\nPo za sada usmeno potvrđenim informacijama radovi su plaćeni 2,4 miliona dinara bez PDV-a.\nIako smo zvanično tražili ugovor, nismo uspeli da ga dobijemo, ali smo od nadležnih dobili potvrdu da je spomenuta cena istinita.\nPodsećanja radi, opštinski vc u Aleksincu je plaćen 30.000 evra ili 430 evra po kvadratu.\nŠto se školskog vc-a tiče nismo uspeli da saznamo da li je i on luksuzne kategorije kao opštinski, da li ima senzore i čip, ili su se investitori odlučili da za cenu od 24.000 evra izgrade toalet skromnijeg karaktera.\n# Ljupče Nikolić OŠ toalet\nSaopštenje povodom ukidanja pešačkog prelaza


Izazov organizovanja i pripreme slave - Hazarder Magazin\nIzazov organizovanja i pripreme slave\nKao jedan od najvažnijih porodičnih praznika i karakteristična osobina duhovnog i porodičnog života kod nas, krsna slava predstavlja tradicionalnu odrednicu Srba, a njeno obeležavanje je praćeno svojevrsnim svečanim raspoloženjem. Osnovni elementi obeležavanja slave su ikona, sveća, slavska pogača, žito i vino. Činjenica je ipak da se retko koja porodica na ovome zadržava, te je u okvire običaja ušlo upotpunjavanje svečane praznične atmosfere trpezom i proslavom čiji se tok razlikuje od porodice do porodice. Iako gozba koja prati obeležavanje slave nije najvažniji segment, svi se trudimo da na ovaj poseban dan u godini upriličimo što bolju atmosferu i posluženje. Zbog toga ćemo se u ovom tekstu baviti koracima pripreme slave i načinima na koje ovu proslavu možemo organizovati u zavisnosti on naših želja i okolnosti.\nUkoliko se dvoumite u vezi sa mestom obeležavanja slave, trebalo bi da znate da je slava verski i uopšte tradicionalni praznik koji se vezuje za kuću i porodicu. Samim time, ne bi trebalo da razmišljate o alternativnim lokacijama. Potrudite se da svoje prijatelje i porodicu ugostite u svom domu. Ukoliko je situacija takva da u vašem domu nema dovoljno prostora za sve one koje biste želeli da počastite ovim povodom, uzmite u obzir da primate goste u toku nekoliko dana.\nZa pozivanje gostiju na slavu se vezuju različiti običaji, koji se razlikuju od kraja do kraja Srbije. U pojedinim porodicama domaćin ili neko od mlađih članova porodice odlazi u kuću onoga koga želi da pozove na slavu i neretko ovim povodom nosi na dar manju pogaču ili hleb pripremljen u ovu svrhu, jabuku ili neki drugi znak pažnje i poštovanja u skladu sa tradicijom. S druge strane, u pojedinim porodicama važi pravilo da se na slavu ne poziva, već su vrata kuće otvorena za sve one koji žele domaćinima da čestitaju ovaj porodični praznik. Savremeno doba i život u urbanijim sredinama mahom menja ovu situaciju, pa će pozivanje u tim slučajevima biti obavljeno telefonom, sa fokusom na tome da se okupe bliski ljudi, bez obzira na način na koji se poziv upućuje.\nSlavska trpeza je u osnovi najzahtevniji element proslave. Budući da se ovaj dan proslavlja kod kuće, pred domaćinima je veliki izazov da u skladu sa verskim običajima (koji mogu podrazumevati post), a zatim često i u skladu sa narodnom tradicijom, te i ukusom zvanica, pripremi svečano posluženje. Savremeno doba u velikoj meri olakšava ovaj zadatak dostupnošću usluga kao što je ketering za slave, koji podrazumeva pripremanje obroka po vašoj želji i meri, kao i u dogovoreno vreme. U suštini je ovo opcija koja štedi vreme i enegriju domaćinima, pa ćete moći da usmerite svoju pažnju na svoje drage zvanice, bez razmišljanja o tome da li ste adekvatno odgovorili na ovaj takoreći zahtev svečanog dana koji je pred vama.\nPrikladni setovi, čaše i pribor\nJoš jedna stavka koja zahteva nešto više organizacije je blagovremena priprema dovoljnog broja tanjira, čaša i pribora. Za razliku od neobaveznih proslava i rođendana, obeležavanje slave zahteva nešto formalniji pristup posluženju. Zbog toga je važno da imate na raspolaganju dovoljan broj različitih čaša za sokove, vino, rakiju, kao i druge vrste žestokih pića. Dovoljan broj tanjira, prilagođenih vrstama obroka, je takođe veoma bitan, a pribor za jelo je važno postaviti u skladu sa redosledom korišćenja. Jednako je važno imati na umu i adekvatne posude za serviranje različitih vrsta jela, činije za salatu, čorbe i supe, ovali za glavno jelo, te i za kolače. Sve ovo bi trebalo da bude pripremljeno pre samog dana proslave, da ne biste na dan slave shvatili da vam nešto nedostaje.\nDekoracija doma i slavskog stola\nDekoracija sama po sebi na dan slave mora ispratiti samo dva zahteva. Slavska sveća bi trebalo da bude na stolu, a ikona na zidu, na kojem ne bi trebalo da bude dodatne dekoracije u vidu drugih slika i postera. Sveća predstavlja simbol prinosa žrtve i nakon lomljenja ili rezanja pogače biva upaljena od strane domaćina, a trebalo bi da gori tokom celog dana. Ukoliko ste tek kupili ikonu, pre no što je postavite u svoj dom, odnesite je svešteniku na osvećenje. S druge strane, kada ste ispunili ova dva zahteva, možete dati mašti na volju. U zavisnosti od vašeg ukusa, dekoracija će biti kitnjasta ili svedena. Budući da je svečani dan u pitanju, platnene salvete umesto papirnih mogu doprineti otmenosti slavskog stola, a u zavisnosti od perioda godine, možete postaviti kao dekorativni elemet na sto cveće ili sezonske plodove.\nPogača, žito i vino\nPogača, žito i vino su tri elementa koja su uz sveću i ikonu neizostavna u okviru obreda osvećenja, a zatim su prisutni i na slavskoj trpezi. U zavisnosti od prilika, verski obred se obavlja u kući ili u crkvi, a podrazumeva osvećenje žita i osvećenje i lomljenje pogače. Kasnije će istu pogaču domaćini postaviti kao deo posluženja za svoje goste, a kašičica žita će biti prvi zalogaj koji vaši gosti uzimaju po dolasku u vaš dom, da bi naravno kasnije mogli njime da se posluže i nakon obroka. Slavska pogača je simbol blagodarnosti Bogu, a lomljenje pogače u obliku krsta prestavlja Isusovo stadanje radi nas, dok vino kojim se pogača preliva simbolizuje Hristovu krv. Žito koje ćete pripremiti ovom prilikom je simbol vaskrsenja i može biti posluženo nesamleveno i samo sa šećerom ili samleveno sa dodatkom mlevenih oraha, šećera, pa i muskatnog oraščića i suvog grožđa. U osnovi je bitna simbolika ovih elemenata. Žito i pogača mogu biti sasvim jednostavno pripremljeni, što neće uticati na uspešnost vaše proslave, ali ukoliko imate mogućnosti ukrasite pogaču pomoću slavskog pečata, a žito domaćini neretko obeležavaju krstom oblikovanim pomoću oraha ili grožđica.\nNe zaboravite da je osnovni smisao obeležavanja slave okupljanje bliskih i dragih ljudi i poštovanje verske i porodične tradicije. Ukoliko postupno pristupite pripremi proslave ovog praznika, zasigurno ćete uživati u celokupnoj atmosferi i vaši gosti će ceniti vaš trud. Fokusirajte se na hrišćanska načela i vrline koje vas ovaj dan podseća da negujete. Srećna slava!\nOctober 11, 2021 /0 Comments/by Hazadrer\nhttps://hazardermagazin.rs/wp-content/uploads/2021/10/slavski-kolac.jpg 994 1200 Hazadrer https://hazardermagazin.rs/wp-content/uploads/2020/05/hazarderlogo-2.png Hazadrer2021-10-11 07:58:472021-10-11 07:58:47Izazov organizovanja i pripreme slave\nKako ispuniti slobodno vreme u jesenjim i hladnijim danima? Efikasan način za detosikaciju organizma


19.03.2021 u 20:03\n„Srpski Nobel za fiziku” dodeljen profesoru Đorđu Miniću\nZa izuzetna naučna dostignuća u fizici za 2020. godinu Fondacija „Prof. dr Marko V. Jarić” dodelila je istoimenu nagradu našem poznatom naučniku dr Đorđu Miniću, profesoru Univerziteta Virdžinija Tek. Priznanje, popularno nazvano „srpski Nobel za fiziku”, dodeljeno je na onlajn događaju održanom na rođendan istaknutog naučnika, pokojnog Marka Jarića. Žiri u sastavu prof. dr Voja Radovanović sa Fizičkog fakulteta Univerziteta u Beogradu, dr Branislav Cvetković i dr Branislav Sazdović, naučni savetnici Instituta za fiziku u Beogradu, ovaj drugi u penziji, predložio je za nagradu dr Minića jer je u pitanju jedan od vodećih svetskih stručnjaka iz oblasti teorije struna i kvantne gravitacije. Poseban naglasak u tim oblastima profesor stavlja na probleme u prostorima s pozitivnom vrednošću\n12.03.2021 u 21:00\nZablude o vakcinama se često plaćaju životima\nDok najnoviji podaci iz dana u dan govore o povećanju broja obolelih od virusa korona, a ukupan zvanični broj osoba koje su od početka pandemije u Srbiji zaražene kovidom 19 bliži se cifri od pola miliona građana, stručnjaci ističu neophodnost povećanja prijava za vakcinaciju kao jedini put ka iskorenjivanju zaraze. Zato je, kako apeluju stručnjaci s Univerziteta u Beogradu, imunolog dr Emina Milošević, docent na Medicinskom fakultetu, i dr sci. med. Vladan Čokić, naučni savetnik Instituta za medicinska istraživanja, potrebno hitno zaustaviti lažne vesti koje kruže među narodom, a umeju čak da ih šire i nesavesni lekari. One, kako naglašavaju naši sagovornici, ugrožavaju zdravlje i živote ne samo neposrednih slušalaca, već i osoba oko njih – ostalih članova porodice, dece i nastavnika\n09.03.2021 u 21:00\nIzašli novi besplatni udžbenici Fondacije „Alek Kavčić”\nFondacija „Alek Kavčić” ponovo je juče obradovala roditelje i đake koji iščekuju besplatne udžbenike jer je na svoj sajt za slobodno korišćenje postavila knjige iz biologije i fizike za peti i šesti razred. Kako najavljuju za naš list, u narednim danima za pomenute razrede kačiće na sajt po jedan ili dva udžbenika iz ostalih predmeta. U pitanju su delovi školskih kompleta koje u PDF formatu na sajt „besplatnabiblioteka.com” postavlja srpski naučnik i inženjer prof. dr Aleksandar Kavčić, sledeći svoju misiju da svakom učeniku u zemlji omogući jednako pravo na besplatno obrazovanje. Ovaj profesor s Univerziteta Karnegi Melon u Pitsburgu za „Politiku” je rekao da će putem fondacije, koja po njemu nosi naziv, uložiti oko milion dolara kako bi srpskoj deci poklonio dva različita kompleta\n02.03.2021 u 21:00\nNa FDU stiglo devet prijava za seksualno uznemiravanje\nPosle afere s rediteljem i scenaristom Mikom Aleksićem, koga su bivše studentkinje Fakulteta dramskih umetnosti optužile za osam silovanja i sedam nedozvoljenih polnih radnji, naš list je nedavno objavio intervju s prof. Milošem Pavlovićem, dekanom tog fakulteta, u kom je on najavio formiranje platforme „FDU protiv nasilja”. Radna grupa zadužena za pomenutu platformu sastoji se od poznatih nastavnika i studenata tog fakulteta, na čelu s profesorima Biljanom Srbljanović, Srdanom Golubovićem, dr Anom Martinoli i dr Irenom Ristić. Formirana je, kako ističu, na inicijativu Studentskog parlamenta Fakulteta dramskih umetnosti s namerom da se otvori direktna komunikacija sa studentima koji su, na bilo koji način, izloženi seksualnom uznemiravanju, zlostavljanju, kao i drugim oblicima ugrožavanja\n26.02.2021 u 19:36\nCepivo ne isključuje rekreaciju, trudnoću, slatkiše i implantate\nMasovnu vakcinaciju protiv virusa korona prate i priče u narodu šta se sme, a šta ne raditi pre i posle pelcovanja. „Zašto si otišla na aerobik posle primanja vakcine? Nijedan teži posao u kući ne smeš da radiš kako bi ti se stvorila antitela! Nemoj neko vreme jesti slatkiše, a na čašicu alkohola i ono tvoje ’pumpanje’ usana i ne pomišljaj. Na planiranu trudnoću zaboravi.” Posle razgovora sa stručnjacima dolazimo do zaključka da su sve ovo pogrešne pretpostavke, ali i te kako uvrežene u širim narodnim masama. Što se tiče treninga u teretani, dr sci. med. Vladan Čokić, naučni savetnik Instituta za medicinska istraživanja Univerziteta u Beogradu, naglašava da su takve aktivnosti pre i posle vakcinacije najbolji način za održavanje efikasnosti imunosistema. Ne postoje, kaže, naučne\n24.02.2021 u 21:00\nDekan Pravnog tvrdi da se studenti bune bez osnova\nPrvog dana prolećnog semestra na Pravnom fakultetu u Beogradu nije se mogla videti baš lepa slika jer je manja grupa studenata u ponedeljak blokirala ulaz u to zdanje zahtevajući ispunjenje tri zahteva. Oko 100 akademaca prvo se okupilo ispred ulaza u fakultet, a potom su i ušli u zgradu i skandirali „lopovi, lopovi”. Kako su istakli u javnosti, protestovali su zbog ukidanja aprilskog ispitnog roka, samovolje uprave, a tražili su i smanjenje školarina, dok se u pojedinim medijima pominjalo i njihovo povećanje. „Politika” je juče stupila u kontakt s Nikolom Arsenićem, studentom Pravnog fakulteta, koji je na čelu pokreta „Kreni, promeni”, koji se duže od pola godine bori za umanjenje cene školarina jer se nastava u prethodnoj akademskoj sezoni održavala onlajn. On nam je potvrdio da je u\n23.02.2021 u 20:12\nSvetosavska nagrada za trodecenijski naučni rad\nZa promociju nauke i univerziteta iz Srbije u međunarodnoj istraživačkoj zajednici, izuzetan doprinos u edukaciji studenata i predstavljanje naučnih radova koji se bave osnovnim istraživanjima u onkologiji i kliničkoj imunologiji među jučerašnjim dobitnicima Svetosavske narade istakao se naučni savetnik prof. dr Vladimir Jurišić. Ovaj redovni profesor Fakulteta medicinskih nauka, Univerziteta u Kragujevcu, predavač je na mnogim internacionalnim kongresima iz oblasti imunskih poremećaja i genskih promena. Član je uređivačkog odbora u 18 najznačajnijih međunarodnih časopisa. Po kvalitetu objavljenih naučnih radova u uglednim međunarodnim časopisima i poglavljima u internacionalnim udžbenicima on je među vodećim na Univerzitetu u Kragujevcu. Ovako, u najkraćim crtama Ministarstvo\n14.02.2021 u 18:51\nIzdavačima data dva dana da predlože izmene Zakona o udžbenicima\nJavnost je ovih dana iznenađena dopisom Ministarstva prosvete koji kruži internetom, a na neki način nagoveštava izmenu Zakona o udžbenicima. Taj dokument je na društvenim mrežama istakao i naučnik dr Milovan Šuvakov, pomoćnik nekadašnjeg ministra prosvete Srđana Verbića, uz pitanje zašto je izdavačima dat kratak rok od samo dva dana da ministarstvu pošalju predloge članova zakona koje bi menjali. Šuvakov se takođe zapitao i zašto ove izmene nisu predviđene planom rada Vlade Srbije, uz okačenu sliku plana. Komentar je nedugo zatim na njegovu stranicu okačio i prof. dr Aleksandar Kavčić, naučnik, inženjer i osnivač istoimene fondacije, koja srpskim đacima nudi besplatne knjige za osnovnu školu. On je konstatovao da je rok „neverovatno kratak” i upitao: „Da li je ovo znak panike među\n13.02.2021 u 15:58\nIva Draškić Vićanović na čelu Filološkog fakulteta\nVećinom glasova Nastavno-naučnog veća za dekana Filološkog fakulteta u Beogradu izabrana je prof. dr Iva Draškić Vićanović, čime se privodi kraju kriza koja je dve godine potresala ovu ustanovu. Nju je predložio onaj deo nastavnika koji se zalagao za odlazak bivše dekanke prof. dr Ljiljane Marković. Profesorka Estetike, na Katedri za opštu književnost, pobedila je sa 155 glasova protivkandidatkinju prof. dr Biljanu Dojčinović, upravnicu Katedre za opštu književnost i teoriju književnosti, koja je osvojila 107 glasova, dok je 15 bilo nevažećih. Na ovom glasanju zabeležena je i rekordna izlaznost – 277, od ukupno 299 članova Nastavno-naučnog veća Filološkog fakulteta. Prema proceduri, ostalo je da izbor bude i formalno potvrđen na sednici fakultetskog saveta, koja će biti uskoro


URA: Vraćanje Luke „Budva“ građanima je velika pobjeda nad interesima pojedinaca – Portal Luca\nVraćanje Luke „Budva“ građanima, velika je pobjeda nad interesima pojedinaca u odnosu na interese građana i smjernica kako treba čuvati prirodne resurse i dobra, saopštili su danas iz Građanskog pokreta URA.\nPohvalili su potez potpredsjednika Vlade čijim zalaganjem je, kako navode, na njenoj jučerašnjoj sjednici van snage stavljen zaključak od 10. aprila 2017. godine, kojim je firmi „Dukley Marina“ omogućeno da nastavi da koristi Luku „Budva“ i nakon isteka ugovora.\n„Ovo predstavlja još jednu pobjedu svih građana i uvažavanje inicijativa koje dolaze od javnosti. Vlada pokazuje da vodi računa o ispravljanju loših stvari i unapređuje dio oko upravljanja javnim prostorom. Pohvaljujemo i zalaganja direktora Morskog dobra Mladena Mikijelja i predsjednika Odbora direktora Blaža Rađenovića koji su se angažovali da bi se Luka „Budva“ vratila onima koji su njeni stvarni vlasnici – građanima Crne Gore“, zaključili su iz ove partije.


Želite da gradite? Evo šta je potrebno:\nImajući u vidu da danas zvanično prestaje zabrana gradnje i za prvu i ekskluzivnu zonu, tim građevinska sezona počinje na cijeloj teritoriji Budve. Ministarstvo održivog razvoja i turizma, objavilo je šta je od dokumenta potrbno za dobijanje građevinske dozvole, papire, bez koga se ne smije niko upuštati i bilo kakve građevinske radove, jer "divlja gradnja" je krivično djelo, koje sa sobom nosi i zatvorsku kaznu.\nDokumentacija na osnovu koje se izdaje građevinska dozvola\nGrađevinska dozvola izdaje se rješenjem na osnovu sljedeće dokumentacije:\n1. idejnog projekta, odnosno glavnog projekta sa izvještajem o izvršenoj reviziji, izrađenih u 10 primjeraka, od kojih su sedam u zaštićenoj digitalnoj formi;\n2. dokaza o pravu svojine, odnosno drugom pravu na građevinskom zemljištu ili dokaza o pravu građenja, odnosno drugom pravu na objektu, ako se radi o rekonstrukciji objekta, i kopije plana;\n3. saglasnosti, mišljenja i drugih dokaza utvrđenim posebnim propisima;\n4. dokaza o uređivanju odnosa u pogledu plaćanja naknade za komunalno opremanje i dokaza u pogledu plaćanja naknade za izgradnju regionalnog sistema vodosnabdijevanja na teritoriji opština Crnogorskog primorja;\n5. dokaza o osiguranju od odgovornosti investitora i privrednog društva, pravnog lica, odnosno preduzetnika koje je izradilo odnosno revidovalo idejni, odnosno glavni projekat, u skladu sa članom 71 ovog zakona.\nDokaze iz stava 1 tač. 2, 3 i 4 ovog člana pribavlja organ nadležan za izdavanje građevinske dozvole po službenoj dužnosti.\nInvestitor je dužan da plati stvarne troškove pribavljanja dokaza iz stava 2 ovog člana.\nUkoliko nadležni organi, odnosno institucije ne dostave dokaze iz stava 1 tačka 3 ovog člana u roku od 15 dana od dana prijema zahtjeva za njihovo dostavljanje, smatraće se da su saglasni sa revidovanim idejnim, odnosno glavnim projektom.\nU postupku izdavanja građevinske dozvole svaki posebni dio idejnog, odnosno glavnog projekta ovjerava se štambiljem na kojem je upisan broj, datum i potpis ovlašćenog lica, kao i pečatom na svakom listu projekta.\nUz zahtjev za izdavanje građevinske dozvole investitor podnosi:\n− REVIDOVANI PROJEKAT U 10 PRIMJERAKA\n(7 ZAŠTIĆENA DIGITALNA FORMA I 3 U PAPIRU)\n− DOKAZ O OSIGURANJU OD ODGOVORNOSTI INVESTITORA I PRIVREDNOG DRUŠTVA, PRAVNOG LICA, ODNOSNO PREDUZETNIKA KOJE JE IZRADILO ODNOSNO REVIDOVALO IDEJNI, ODNOSNO GLAVNI PROJEKAT


Sagovornik "Priča sa dušom", profesor klarineta u Muzičkoj školi Mokranjac natenane je mogao da upoznaje druge kulture i gastronomije, da prisustvuje raznim kulinarskim radionicama na svim meridijanima i da u jednom trenutku poželi da nešto slično napravi u svojoj zemlji. Nova znanja u domenu recepata i ukusa sticao je u Italiji i Francuskoj, a ponajviše u azijskim zemljama, posebno na Tajlandu.\n- U Bangkoku sam jednu celu nedelju pohađao školu kuvanja i svakog dana sam učio nešto novo. Po povratku u Srbiju palo mi je na pamet da vidim da li kod nas postoji nešto slično i kad sam video da toga nema, krenuo sam u realizaciju ideje. Pokolebalo me je to što tada, pre osam godina, u Beogradu nije bilo mnogo stranaca kao sada i što sam mislio da naša hrana nije tako popularna kao italijanska ili tajlandska - seća se Vladimir za "Priče sa dušom" i otkriva da se brzo razuverio.\n- Tek kad sam u centru grada čuo da se više govore strani jezici nego srpski, znao sam da je pravi trenutak za početak. Želeo sam da napravim jednu opuštenu radionicu, poput okupljanja sa mojim prijateljima, nikako oficijelnu školu. Cilj mi je bio da stranci koji bi došli kod mene dožive iskustvo, da odu na pijacu i da uđu na trenutak u život jedne srpske porodice. Već posle prve posete video sam da sam bio na dobrom putu i da im se sve to izuzetno dopalo.\n- Gosti su počeli da rezervišu svoje termine preko sajta, zahvaljujući preporukama ili preko reklama sa flajera. Tura funkcioniše ovako: turisti dođu u dogovoreno vreme u Zemun, odakle idemo pešice do Zemunske pijace da kupimo namirnice. Zatim u pekari prezalogaje burek sa sirom i mesom, šetaju se pored Dunava i upoznaju se sa znamenitostima Zemuna. Usput im ispričam gde mogu da pojedu dobar kolač ili da popiju kvalitetno pivo ili kafu, a onda stižemo u moj dom - priča Vladimir za "Priče sa dušom".\nJovan iz Kaća pravi kanue, nosi luk i strelu, a zovu ga ŠUMSKO TUMARALO\n- Vremenom sam usklađivao meni sa željama gostiju i sada imam kombinaciju koja je ujedno i najukusnija i najiteresantnija. Recimo, Karađorđeva đnicla možda nije najukusnije srpsko jelo, ali ima priču koja je svima zanimljiva. Uglavnom pravimo jedno glavno jelo, salatu i poslasticu. Ako se u grupi svi poznaju od ranije, onda dodam i gibanicu i prebranac. Ćevapi su obavezni, kao i leskovački uštipci, a često spremamo i šljive rolovane slaninom i punjene sirom. Druženje traje od 11 do 15 sati, ali ima i onih koji ostanu i duže. Jedna simpatična grupa Poljaka bila je kod nas do večeri, a na poklon su mi iz Varšave doneli teglu krastavčića i flašu votke - seća se Vladimir.\n- Volim da vidim da su sveukupno zadovoljni. Raduju me susreti sa ljudima i upoznavanje njihovih kultura. Turisti su ranije imali dosta predrasuda u vezi sa Balkanom i Srbijom, a sada se to menja. Mi smo prema strancima veoma srdačni i oni to osete, tako da svojim kućama odu zadovoljni i srećni jer im je neko posvetio pažnju, primio ih u svoj dom i život - dodaje on.\nVladimir je magistar klarineta i profesor je u Muzičkoj školi Mokranjac u Beogradu. Uspeva da uklopi radionice sa časovima, pogotovo leti, kada je na raspustu, jer tada i najviše turista poseti našu zemlju. Kuvanje je zavoleo u detinjstvu, kada je sa sestrom provodio vreme kod rođaka u selu Loćika kod Jagodine. Tamo je uživao u seoskim poslovima, a posebno u pripremi hrane. Ipak, ozbiljnije je uplovio u kulinarske vode tokom studentskog žuvota u Austriji, gde je u Salzburgu završio Univerzitet Mocarteum, u klasi profesora Emila Ridera.\n"Priče sa dušom" pitaju ovog mladog umetnika da li je bilo jednostavno pokrenuti ovaj hobi, koji mu je ujedno postao i dodatni izvor prihoda.\n- Moja deviza u životu, u koju zaista verujem je da "kad nešto iskreno hoćete i želite, stvari će se tako namestiti u životu da će vam se te želje ostvariti". Energijom se privlači ostvarenje. Oni koji kukaju, a ne mrdaju, misle da je teško. Svako od nas može da ne radi. Potrebno je uložiti vreme, trud, energiju i novac. Ja sam sa ovim turama krenuo iz hobija i iz ljubavi prema kuvanju, a ne da bi zaradio pare. Sada upoznajem nove, različite i interesantne ljude koje ne bih sreo u ovolikom broju da nije Serbian cooking experience. Ne želim da ovo postane ogroman biznis, jer bi to počelo da me opterećuje. Za sada je to i dalje hobi u kojem zaista uživam svim srcem - rekao je Vladimir za "Priče sa dušom".\nUnesite malo egzotike u vašu kuhinju uz poklon kuvar ove subote\nPoklon kuvar u dvobroju u petak uz "Blic" - Najlepši specijaliteti iz celog sveta


To je taj Kristijano - zasuo poklonima igrače Madeire sa kojima je trenirao | Fudbal\nTo je taj Kristijano - zasuo poklonima igrače Madeire sa kojima je trenirao | Mondo.Me Prod\nTo je taj Kristijano - zasuo poklonima igrače Madeire sa kojima je trenirao 0 Podijeli Podijeli na facebook Podijeli na twitter Podijeli na viber Pošalji na mail\nAutor Pavle Knežević 09.05.2020. / 08:46\nPo ko zna koji put je najbolji fudbaler današnjice pokazao svoje toplo ljudsko lice\nSvi znamo kakav je Kristijano Ronaldo na terenu, ali nije tajna i kakav je van njega: vredan, radan, profesionalan, disciplinovan, ali i vrlo darežljiv, pažljiv i veliki humanitarac.\nZato i ne čudi priča da je tokom karantina zasipao fudbalere Madeire poklonima dok je trenirao sa njima da bi ostao u formi.\nAs Juventusa vratio se u Torino u ponedeljak i sada treba da provede još 14 dana u karantinu pre nego što se priključi treninzima tima.\nRonaldo je bio u Madeiri od 9. marta sa svojom porodicom, pre nego što je prekinuta Serija A. On se sa porodicom vratio na ovo ostrvo blizu afričke obale nakon što mu je majka pretrpela moždani udar.\nRonaldo, njegova gospođa Džordžina Rodrigez, četvoro dece, majka i brat Ugo bili su zajedno u karantinu u iznajmljenoj vili blizu sela Kanikal.\nPetostruki osvajač zlatne lopte održavao je formu treninzima na stadionu drugoligaša CD Nasional.\nI trenirao je sa golmanom U-19 selekcije Filipeom Gonklavesom, koji nije mogao da veruje koliko je imao sreće.\nI kako piše Tutosport, 35-godišnja zvezda je zasula poklonima igrače sa kojim je trenirao.\n"Sve se desilo iznenada, toliko da čak i sada kada razmišljam, ne deluje mi istinito. Kristijano me pozitivno iznenadio na mnogo načina", ispričao je Gonklaves.\n"Posle trećeg treninga, kada je shvatio da će to biti naš poslednji jer se vraćao u Lisabon, jurio je Uga da mu zahvali i dao mu je poklon. Isto je uradio sa mnom. Uveravam vas da je to najlepši i nezamislivi poklon, ali vrednije od toga je što sam mogao da treniram sa mojim idolom. Sanjam. I u sjajnoj je formi, mnogo je trenirao u Madeiri. Delovalo mi je da je srećan svojim iskustvom u Italiji, Torinu i posebno igranju u Juventusu", ispričao je mladi golman.\nNaravno, niko ne treba da bude iznenađen što je radoholik Ronaldo u sjajnoj formi, a često je i svoje pratioce na društvenim mrežama obaveštavao o svom ponekad sumanutom režimu treniranja.\nOsim toga, dobio je mnogo pohvala jer je donirao novac igračima nižih liga u Portugalu, koji su posebno pogođeni pandemijom. On je bio na čelu inicijative koja je dovela do toga da se reprezentativci te zemlje odreknu dela bonusa za plasman na Euro 2020. u korist svojih kolega.\nRonaldo je od samog početka profesionalne karijere shvatio da uz slavu i bogatstvo dolazi i povećana odgovornost. Svaku dobijenu tužbu protiv medija, a bilo ih je mnogo, usmeravao je u dobrotvorne svrhe.\nKada mu se majka razbolela od raka, posle lečenja je donirao više od 200.000 evra bolnici koja ju je lečila. Plaćao je kompletna lečenja pojedinoj deci oboleloj od raka i finansirao novi tretman u borbi protiv ove bolesti.\nBio je i zaštitno lice u dve globalne kampanje kojima je bio cilj da se bore protiv dečje gladi i dečje gojaznosti.


Naslovna KULTURA Ovogodišnji ReArt festival povest će nas na 'Put u Lilliput'!\nAutor: Mirna Butković Datum: 09.03.2020\nIduće veliko ljetno izdanje ReArt festivala održat će se u Osijeku od 19. do 21. lipnja 2020., a ovogodišnjom tematikom povest će nas na 'Put u Lilliput'!\nOrganizacija i pripreme za ovogodišnje ljetno izdanje ReArt festivala naveliko su počele, a uzbuđenje je već sada prisutno!\nLokacija zasada još uvijek ostaje skrivena u tajnosti, a više detalja o samome programu očekuje nas uskoro!


International Dance Open u Beogradu 9. i 10. marta! - Zanimljivosti - Ostalo - Vesti - Svet Plus\nNacionalna fitness asocijacija Srbije organizuje međunarodno takmičenje u plesu pod nazivom "International Belgrade Dance Open" i "European Fit Kids Championship 2019". Očekuje se oko 2000 igrača iz 14 zemalja i 500 koreografija.\n20:51 1. MAR 2019.\nDo sad su organizovali deset nacionalnih takmicenja u fitnesu, koja sadrže dečiji fitnes pod nazivom "Fit Kids" pod nazivom "Srbija Open". Dve godine organizuju Balkansko prvenstvo u fitnesu, a organizatori su i Svetskog kupa i Svetskog prvenstva u fitnesu, kao i Svetskog prvenstva u fit kids-u.\nKategorija "Fit-Kids" uvrštena je na takmičenje pod nazivom "Dance Open" 2016. godine. Učesnici su na brojnim takmičenjima pod nazivom "Dance Open!". Njihovi takmičari su se takmičili na Zrenjanin Dance Open, Zlatibor Dance Open, Beogradskom festivalu modernog plesa, Vršac Dance Open i Zagreb Dance Open.\nPored njihovih učesnika na takmičenjima pod nazivom "Dance Open" imaju i svoje predstavnike u sudijskom žiriju. Takođe je ove godine njihov tim bio i u delu organizacije. Imaju veliko iskustvo u organizovanju ovako velikih takmičenja.\nEUROPEAN FIT KIDS CHAMPIONSHIP 2019, održava se 9. marta. Mesto takmičenja je Vizura Sport, Cara Dušana 105, Zemun - Beograd - Srbija. Starosne kategorije su:\n- BABY.................. (3-5)\n- MINI KIDS........... (6-8)\n- KIDS ............... (9-12)\n- JUNIOR........... (12-14)\n- SENIOR.............. (18+)\nSve sudije imaju međunarodne licence priznate u celom svetu! Diplome i medalje za svakog učesnika i pehari za prvo, drugo i treće mesto.\nINTERNATIONAL BELGRADE DANCE OPEN 2019, održava se 10. marta na istoj adresi.\nNa ovim takmičenjim bude oko 500 domaćih takmičara, a na međunarodnom takmičenju broj takmičara ide od 1.500 do 5.000 takmičara. Očekuje se oko 2000 igrača iz 14 zemalja i 500 koreografija.\nSamo u "Fit-kids" kategoriji došli bi takmičari iz Nemačke, Poljske, Hrvatske, Litvanije, Mađarske, Rumunije, Bugarske, Grčke, Kipra,Bosne i Hercegovine... Dok bi u drugim plesnim kategorijama došli predstavnici iz Bosne i Hercegovine, Crne Gore, Rumunije, Bugarske, Makedonije, Mađarske, Nemačke, Grčke, Italije, Hrvatske…\nInternational Dance OpenFit-KidsNacionalna fitness asocijacija SrbijetakmicenjeplesBeogradzanimljivosti


U PRIPREMI ZAKON O NACIONALNOM BRENDU: Proizvodi sa nacionalnim brendom imaće veću vrijednost. Uslovi za korišćenje logotipa biće rigorozni i subjekti koji ga budu koristili moraće prethodno da ispune određene kriterijume u smislu kvaliteta, kako bi im bilo omogućeno da, kroz logotip nacionalnog brenda, predstavljaju svojevrsni simbol države\nPrivredni subjekti koji na svojim proizvodima budu imali znak nacionalnog brenda Crne Gore imaće veću vrijednost na stranom tržištu, jer je to garancija države za najbolji mogući kvalitet, saopšteno je u Nikšiću na prvom Info danu o nacionalnom brendiranju.\nGeneralni direktor Direktorata za razvoj nacionalnog brenda i zaštitu potrošača Jovo Rabrenović ukazao je da će se logotip nacionalnog brenda na proizvodima ili mjestima u Crnoj Gori i šire koji svojim kvalitetom zaslužuju da budu simbol države.\n"Uslovi za korišćenje logotipa biće rigorozni i subjekti koji ga budu koristili moraće prethodno da ispune određene kriterijume u smislu kvaliteta, kako bi im bilo omogućeno da, kroz logotip nacionalnog brenda, predstavljaju svojevrsni simbol države", dodao je on.\nKako je istakao, nacionalni brend treba da predstavlja krovni brend postojećih crnogorskih brendova, kao i da kroz proces ko-brendiranja poveća njihovu vrijednost na stranom tržištu.\n"Proces nacionalnog brendiranja povećaće vrijednost naših proizvoda, naše izvozne performanse, omogućiti veći priliv stranih direktnih investicija i izgraditi dobar imidž države u svijetu. Uz sve te rezultate, očekujemo da će proces nacionalnog brendiranja donijeti koristi za građane, institucije i cjelokupnu državu", naveo je Rabrenović.\nKako je podsjetila načelnica Direktorata za razvoj nacionalnog brenda Marija Čvorović, autor grafičkog rješenja znaka nacionalnog brenda Crne Gore, koje je izabrano na međunarodnom konkursu prošle godine je profesor Arhitektonskog fakulteta u Beogradu Vladimir Kovač.\n"Logotip nacionalnog brenda je stilizacija dvoglavog orla sa državnog grba Crne Gore. Kao takav, on simboliše cjelokupan koncept razvoja nacionalnog brenda. Ali, da bi proces nacionalnog brendiranja bio uspješan, potrebno je da u njega budu uključeni svi aspekti društva – institucije, pojedinci, privreda i nevladin sektor, kako bi svi podjednako osjetili efekte tog procesa", ukazala je Čvorović, napomenuvši da je Zakon o nacionalnom brendu u Vladinoj proceduri i da se njegovo usvajanje očekuje tokom godine.\nPrvi Info dan o nacionalnom brendu održan uz podršku Inovaciono-preduzetničkog centra Tehnopolis, a predstavljeni su neki od proizvoda na kojima je apliciran znak nacionalnog brenda u svrhu njegove promocije, poput majica, čaša, olovki, privjezaka, loptica i magneta.\nIZVOR: Vebsajt CdM, 22.03.2017.


O čemu je Dačić razgovarao sa Lavrovom i Tilersonom - 07.12.2017, Sputnik Srbija\nPrvi potpredsednik Vlade i ministar spoljnih poslova Srbije Ivica Dačić razgovarao je sa šefovima ruske, američke i ukrajinske diplomatije Sergejem Lavrovom... 07.12.2017, Sputnik Srbija\npolitika, vesti, srbija, ukrajina, velika britanija, sergej lavrov, ivica dačić, pavel klimkin, reks tilerson, oebs\n© Ministarstvo spoljnih poslovaMinistri spoljnih poslova Srbije i Rusije Ivica Dačić i Sergej Lavrov\nPrvi potpredsednik Vlade i ministar spoljnih poslova Srbije Ivica Dačić razgovarao je sa šefovima ruske, američke i ukrajinske diplomatije Sergejem Lavrovom, Reksom Tilersonom, Pavlom Klimkinom, kao i sa ministrom za Evropu Velike Britanije Alenom Dankanom, a upoznao se i sa novim švajcarskim kolegom.\nDačić je, ulazeći u salu, pred početak sednice, koju je otvorio predsedavajući OEBS-a, ministar spoljnih poslova Austrije Sebastijan Kurc, iskoristio priliku da nekoliko minuta razgovara sa ruskim kolegom, javio je Tanjugov izveštač.\n7 Decembar 2017, 11:10\n„Doći će 24. februara, na jubilej godišnjice diplomatskih odnosa Rusije i Srbije“, najavio je Dačić.\nNakon što je došao u Palatu „Hofburg“, srpski ministar spoljnih poslova je u VIP salonu, gde su se po dolasku okupili šefovi diplomatija zemalja-članica OEBS-a, nakratko razgovarao i sa Reksom Tilersonom.\nDačić je izjavio da je američkom kolegi rekao da je neophodno da se naprave određeni strateški dogovori i da je u tom smislu Srbija spremna da otvoreno razgovara sa novom američkom administracijom.\n„Te promene u američkoj politici mogu da naprave samo predsednik, potpredsednik i ministar spoljnih poslova. Oni koji su iz starog establišmenta nisu ni sposobni za tako nešto, jer brane svoju politiku iz devedesetih godina prošlog veka“, rekao je Dačić Tanjugu posle susreta sa Tilersonom na marginama Saveta ministara OEBS-a.\nOn je naveo da je imao dovoljno vremena pred početak današnjeg Saveta ministara da razgovara sa Tilersonom i definiše još jednom srpsku poziciju, a to je želja da Srbija i SAD pronađu neke zajedničke interese.\nŠef srpske diplomatije ocenio je da je neophodno imati češću komunikaciju i da je potrebno videti „kako možemo da imamo jednu dobitnu kombinaciju u kojoj bi se našli zajednički interesi“, kako bi trajno bili rešeni neki problemi koji postoje u regionu, kao što je Kosovo i Metohija.\nDačić je podsetio da je Srbija, 100 godina posle strateškog partnerstva i zajedništva iz Prvog svetskog rata sa SAD, bila u situaciji da ratuje sa Amerikom.\n„Razgovor sa Tilersonom je bilo otvaranje vrata da se početkom iduće godine napravi jedan bilateralni sastanak sa njim“, ukazao je srpski ministar.\nDačić je razgovarao i sa britanskim ministrom za Evropu Alenom Dankanom.\n7 Decembar 2017, 17:03\n„Ministar za Evropu Velike Britanije želeo je da nam prenese da njegova zemlja za kraj jula sprema Samit EU i Zapadnog Balkana koji će biti u Londonu. Pozvao je da, ako imamo neke posebne zahteve, to iznesemo“, rekao je Dačić.\nOn je najavio da će Dankan početkom iduće godine posetiti Srbiju.\nTakođe, Dačić je imao kratak razgovor i sa šefom ukrajinske diplomatije Pavlom Klimkinom.\nInače, glavni grad Austrije danas je centar svetske diplomatije, pošto se u njemu održava Savet ministara OEBS-a, na kojem učestvuje 41 šef diplomatije, među kojima su i američki i ruski, Reks Tilerson i Sergej Lavrov.\nUkrajinska kriza, ali zasigurno i jučerašnja odluka SAD da priznaju Jerusalim kao glavni grad Izraela, biće glavne teme diskusija na zasedanju OEBS-a.


″Članstvo u EU i NATO neodvojivo″ | Evropa | DW | 15.04.2009\n"Članstvo u EU i NATO neodvojivo"\nGeneralni sekretar NATO-a izjavio je da Srbija sama odlučuje da li će, osim ulaska u EU, ući i u NATO, ali je naveo da je "praksa proteklih godina pokazala da članstvo u obe organizacije ide ruku pod ruku".\nGeneralni sekretar NATO-a Jap de Hop Shefer\nU intervjuu za današnje Večernje novosti, Shefer je rekao da su NATO i EU dve "različite organizacije" koje odluke donose nezavisno i imaju odvojene instrumente, ali je dodao da se u "praksi proteklih godina videlo da članstvo u EU i NATO idu zajedno". "Za mene je to prirodno, jer NATO i EU promovišu suštinski iste vrednosti i teže sličnim strateškim ciljevima. Na tim osnovama, najveći broj zemalja u centralnoj i istočnoj Evropi je istovremeno zatražio članstvo u obe organizacije", rekao je Shefer, koji će u avgustu predati dužnost generalnog sekretara NATO-a Andreasu Fogu Rasmusenu.\nShefer je rekao da je NATO spreman za dalje razvijanje partnerstva sa Srbijom, ali da "srpska vlada treba da definiše nivo i ambicije u tom smislu". Navodeći da je Srbija u okviru programa NATO-a Partnerstvo za mir sa tom vojnom alijansom sklopila prvi Individualni program partnerstva, Shefer je rekao da to vidi kao solidnu osnovu za saradnju u mnogim oblastima odbrane i bezbednosti - od učenja jezika i medicinskih usluga do vojnih vežbi.\nSedam istočnoevropskih država postale su članice NATO 2004.\nNa pitanje o protestu Srbije zbog formiranja Kosovskih bezbednosnih snaga, Shefer je rekao da se o tome razgovaralo i da je zaključeno da je formiranje tih snaga u skladu sa mandatom Kfora da obezbedi sigurnost na Kosovu.\nGovoreći o inicijativi Srbije za reviziju Kumanovskog sporazuma, Shefer je rekao da je odluka NATO-a o tome političko pitanje koje treba da se uputi Savetu Severnoatlantske alijanse. "U skladu sa tim, da bi se to pitanje rešilo uspešno, zatražili smo od Srbije da nam dostavi detalje o izmenama koje želi i razloge zbog kojih to treba da se uradi", rekao je Shefer.\nShefer je rekao i da se bezbednosna situacija na Balkanu u protekle dve decenije "jasno poboljšala", kao i da je NATO svestan da je to što je ostvareno u "određenim slučajevima" i dalje krhko i nedovršeno. Dodao je i da "evroatlantski put vidi kao neophodan za suštinsku stabilnost regiona".\nTrajni link https://p.dw.com/p/HX3D


Izetbegović u Briselu: BiH je mjesto u EU\nBakir Izetbegović na konferenciji za novinare u Briselu, 21. mart 2012.\nPredsjedavajući Predsjedništva Bosne i Hercegovine Bakir Izetbegović, započeo je u srijedu posjetu institucijama Evropske unije (EU) u Briselu, gdje je istakao da je budućnost BiH u Evropi.\n„U BiH postoji konsenzus, ne samo među političarima već i među narodima, da je naša perspektiva i budućnost BiH u EU, zbog čega sam odmah na početku svog madata za prvu zvaničnu posjetu izabrao institucije EU, da bih prenio tu poruku Briselu", rekao je Izetbegović nakon razgovora sa predsjednikom Evropskog savjeta Hermanom Van Rompejom i dodao:\n„BiH je dio Evrope, bh. građani su Evropljani i mi ćemo dati sve od sebe da postanemo dio ovog odlično organizovanog društva. Ja lično vjerujem da je to realistična platforma koja može obezbijediti sabilnost, prosperitet i bezbjednost za moju zemlju“.\nIzetbegović je naglasio da je sada potrebno ubrzati proces evrointegracija, budući da put BiH ka EU bio zaustavljen proteklih 15 mjeseci.\n“Posljednja dva mjeseca upostavljena je vlast na državnom nivou, usvojili smo globalni fiskalni okvir, ali na žalost nijesmo uspjeli da se dogovorimo oko provođenja presude Suda za ljudska prava u Strazburu u „slučaju Sejdić-Finci“. Zapravo, postigli smo odeđeni napredak, ali nijesmo još dobili konačan rezultat, jer je riječ o vrlo komplikovanoj stvari. Ne želimo da ugrozimo ili stvaramo nove frustracije kod Hrvatske etničke grupacije u BiH. Zbog toga moramo donijeti sveobuhvatno rješenje koje će biti u skladu sa zahtjevima Suda u Strazburu, i istovremeno očuvati poziciju Hrvata koji su BiH u znatnoj manjini u odnosu na druge dvije etničke grupacije“, pojasnio je Izetbegović.\nRompej: BiH ima potencijala za svoj evropski cilj\nRanija sporenja o centralizaciji i decentralizaciji u BiH, prema riječima Izetbegovića, su prošlost, sada se govori o integraciji.\n“Mi ćemo slijediti evropske standarde na svakom polju u našoj državi i odlučili smo da obezbijedimo mehanizme koordinacije. Evropljani traže od nas da čuju jedan glas iz BiH. Mi ćemo za to obezbijediti mehanizme u Predsjedništvu u narednih nekoliko dana, odakle će se koordinirati na svim novoima u BiH i slati jedan glas prema EU“, istakao je Izetbegović.\nIzetbegović je kazao da je u BiH jako prisustvo stranaca "i na žalost smo, navikli na njihovu pomoć i podršku, ali ovoga puta napredak koji je postignut isključivo je domaći proizvod i ja se nadam da nam sljedeći put neće trebati 15 mjeseci nego 15 dana da formiramo vlast."\nIzetbegović je izrazio nadu da će BiH u narednih nekoliko mjeseci učiniti dodatni napor i riješiti preostale probleme i sačiniti kredibilnu prijavu za članstvo u EU do kraja juna.\nPredsjednik Evropskog Savjeta Herman Van Rompej još jednom je podvukao snažnu podršku evropskoj perspektivi Zapadnog Balkana, što je i naveo kao jedan od svojih prioriteta tokom upravo započetog drugog mandata predsjedavanja EU.\nEvropski savjet nedavno je donio važne odluke o Hrvatskoj, Crnoj Gori, Srbiji i Kosovu a sljedeći koraci biće preduzeti nakon što se stvore odgovarajući uslovi.\nVan Rompej je rekao da je prilikom nedavnog susreta sa predsjednikom Vijeća ministra BiH, Vjekoslavom Bevandom i u srijedu sa predsjedavajućim Predsjedništva, Bakirom Izetbegovićem stekao utisak da će pozitivni signali iz proteklih nekoliko mjeseci biti pretvoreni u konkretan napredak.\n„Uvjeren sam da BiH ima potencijal da dostigne svoj evropski cilj ako se dalji napori u tom pravcu nastave“, istakao je on.\nIzetbegović, koji je započeo posjetu institucijama Evropske unije (EU) u Briselu, sastao se i sa predsjednikom Evropskog parlamenta Martinom Šulcom.\nNa konferenciji za novinare održanoj nakon sastanka, Izetbegović i Šulc odaslali su jasnu poruku kako je Bosni i Hercegovini mjesto u EU. Izetbegović je i rekao da očekuje članstvo Bosne i Hercegovine u EU u narednih deset godina.\nPredsjednik Evropskog parlamenta Šulc je ponovio podršku Bosni i Hercegovini na njenom putu prema punopravnom članstvu u EU.


ZVEZDA MU DAJE MALO PARA! Donald otkrio zašto neće da potpiše novi ugovor! - Informer\nNovosti | 30.01.2018. | 00:15\nZVEZDA MU DAJE MALO PARA! Donald otkrio zašto neće da potpiše novi ugovor!\nMičel Donald ne želi da potpiše novi ugovor sa Crvenom zvezdom, ali ni da ode sa "Marakane" pre leta, kada mu ističe ugovor, pa će crveno-bele ostaviti bez obeštećenja\nNe krije da još razgovora sa upravom u vezi s novim ugovorom.\n- Sve je moguće. Iskreno, ono što mi klub nudi sada ne mogu da prihvatim. Na klubu je da proceni može li nešto više da ponudi, ali ovu sadašnju ponudu ne mogu da prihvatim - kazao je za Novosti Donald.\nImao je Donald ponudu Dinama iz Moskve i na kraju odlučio da ne menja dres.\n- Nije bio samo Dinamo, više je ponuda stiglo. Ali nije bilo razloga da odlazim iz Zvezde. Uvek postoji mogućnost da odete, ali da bih otišao na sredini sezone, ponuda bi morala da bude jako, jako dobra. Stigle su neke dobre ponude, ali nedovoljno dobre da bih ih prihvatio.\nO visini sume nije govorio, iako se spominjalo da mu je Dinamo nudio 750.000 evra po sezoni, tri puta više nego što ima u Zvezdi.\n- Igramo za novac, ali da sam gledao samo na to, odavno bih otišao. Nije novac bio moj motiv, želim da završim posao u Zvezdi. Kapiten sam često, imamo šansu da uradimo mnogo, lepo se osećam. Zar to nije dovoljno dobar razlog da ostanem? - pita se Holanđanin.\nFudbal FK Crvena zvezda Dinamo Moskva Mičel Donald\nDONALD PRESEKAO, NE IDE IZ ZVEZDE: Pregovaram sa upravom oko produžetka saradnje!\nDINAMO NUDI DONALDU VIŠE OD 600.000 EVRA! Moskovljani pojačali ponudu, čekaju odgovor!\nMIČEL DONALD SE SELI U MOSKVU! Zvezda ostaje bez kapitena!


ja imam curicu od dve godine i jos uvek joj nije zatvorena fontanela da li imam razloga za brigu????Troje starijih nisu imali nikakvih problema i vec u 1.godini bila je zatvorena\njel neko zna sta se desava kad beba ima mimrocefaliju\nmi idemo na seker za tri dana i verovatno posle toga operacija,znam da je to za njeno dobro ali mi je frka\nMoj savet je da uvek trazite drugo, trece, cetvrto, peto misljenje...To mozete obaviti u kratkom roku, pa ako je operacija neohodna necete zakasniti...Ovde vise puta pominjana doktorka je moj detetu zakazala operaciju, bez i jedne validne potvrde, dakle pipnula mu je glavu i rekla da se radi o kraniosinestozi. Najstrasnije od svega sto je rekla je da se operacija mora hitno obaviti a da posledice nisu vidljive pre detetove druge godine...Dakle, ako ne operisete dete, posle ce biti kasno...Ukoliko postoji sumnja da se zaista radi o ovom stanju, najpametnije je da uradite obican kraniogram, jer je zracenje najslabije a vidi se ono sto je potrebno da se vidi, da li su kosti srasle ili ne... CT je za deciji mozak bukvalno hirosima, to neka vam bude poslednja opcija...Jos jedan savet, ne idite kod neurohirurga po dijagnozu, njegovo je da operise i ja pouzdano znam da je ova doktorka verovatno najbolja u ovoj oblasti, ali pod uslovom da je operacija vasem detetu uopste potrebna...mom detetu nije...\np.s. molba za moderatora - nekoliko puta sam bezuspesno pokusavala da ostavim komentar, ne znam u cemu je problem, osim ako je doticna doktorka licno moderator...\ncao svima.Ja sam Dragana...nadam se da ce ovo pomoci ...moj sin je operisan...sa 5.5 meseci u tirsovoj cranistenoza..(Dr Milan Mrdak-covek je genije i najbolji je od svih njih tamo..pa i od vase cuvene Raicevicke..)molim vas da ne pricate napamet....nijedan pedijatar nece savetovati operaciju....prosto je(ukolko su savovi srasli mozak nema mesta da se razvija otud i hirursko razdvajanje kostiju po savovima.)a za gospodju koja je navela da bi upropastila dete za ceo zivot oziljkom (koji se sad ne vidi jer je porasla kosa)evo odgovora:dete moze da ima posledice vida ,hoda, pisanja u kasnijem periodu i razna druga ostecenja koja sad narvno nisu vidljiva.(nemojte se saliti sa tako malim zivotima)...za sve kojima je potrebno bilo sta u vezi ovoga tetkadragna@gmail,com\nDrage mame,moja beba ima 6 meseci. zbog teskog porodjaja ( porodila sam se u Krusevcu ) posle pet dana su bebu uputili na institut za majku i dete i na svaka tri meseca idemo na kontrole. juce sam bila i doktorka je rekla da je fontanela pocela da zarasta. odmah smo uradili ultrazvuk glave i snimak je bio skroz uredan. doktorka je rekla da pratimo obim glave na svake tri nedelje i ako glava normalno raste nema nikakvih problema. inace beba se ponasa sasvim normalno za svoj uzrast i ne zaostaje ni psihicki ni fizicki. pozdrav za sve mame\nAdriana, kada je zarasla fontanela vaše bebe i je l na kraju sve bilo ok?\nZdravo svima,imam sina koji je operisan sa dva meseca ima hidrocefalus.hvla bodu on ima sedam i po godina i sve je u redu,idemo redovno na kontrole u tirsovu kod drMire Raicevic.za sest meseci treba da idemo na operaciju da menjamo pumpicu jer je on sada velik i kateter se zateze,da li iko zna da li se menja pumpica u glavi ili samo kateter? Natasa\nmoj sincic ima 19meseci i jos uvek mu se vidi prednja fontanela, doktorka kaze da nezna sta preduzeti,niti znaju do kada treba zarasti, prvo je bilo do prve godine, pa do godinu i po, a sada cekamo i to je to..da li je normalno da zarasta malo sporije, ostale funkcije i ponasanje su mu normalne...\nnama je dr na tromesecnoj kontroli rekao da je fontanela malo uvecana i da pratimo rast glave? sta to znaci? molim za pomoc ;(\nda li je neko imao problem diskarnicne lobanje kod djeteta..bila sam u Tirsovoj i dr M.Mihajlovic mi je predlozio da mu rade CT glave, a on ima tek mjesec dana..da li je neko imao slicn problem???\nbeba mi ima 5meseci i 2nedelje i bili smo u savetovalistu i rekli su mi da prekinem davatu ad kapi,jer mu se fontanela brzo zatvara.koliki je to problem?\nSanja, molim vad za komentar, u istoj smo situaciji. Da li mozete da napiste sta su vam dr preporucili.


MANS: SDT-u dostavljena dokumentacija o imovini porodice Kovačevića\n"POČNITE DA RADITE SVOJ POSAO"\n"Dragan Kovačević je dugogodišnji prvi čovjek katastra i samo NVO MANS je tokom godina podnijela više krivičnih prijava protiv njega zbog zloupotrebe službenog položaja i kršenja propisa iz Zakona o državnom premjeru i katastru"\n211 pregleda\t10 komentar(a)\nDragan Kovačević, Foto: Boris Pejović\n25.12.2017. 14:52h Ažurirano: 01.02.2019. 22:14h\nNVO MANS je Specijalnom državnom tužilaštvu i Agenciji za sprječavanje korupcije Crne Gore dostavila kompletnu dokumentaciju u vezi sa, kako su saopštili, nejasnim porijeklom imovine Dragana Kovačevića, direktora Uprave za nekretnine Crne Gore.\n"Ukrštanje podataka u okviru analize prihoda i imovine pokazalo je da je Dragan Kovačević sa članovima svoje porodice stekao vrijedne nekretnine, automobile i hartije od vrijednosti čija vrijednost ne korespondira sa porodičnim prihodima u toku godina, navedenim u imovinskim kartonima. Jasan znak pitanja stoji nad iznosom od minimum 100.000 eura koje je porodica Kovačević potrošila a čije se porijeklo ne može objasniti", navodi se u saopštenju MANS-a.\nAanaliza Istraživačkog centra MANS-a pokazala je da je porodica Dragana Kovačevića za svega nekoliko godina potrošila blizu 190.000 eura na kupovinu nekretnina, automobila i hartija od vrijednosti.\n"Dragan Kovačević je dugogodišnji prvi čovjek katastra i samo NVO MANS je tokom godina podnijela više krivičnih prijava protiv njega zbog zloupotrebe službenog položaja i kršenja propisa iz Zakona o državnom premjeru i katastru. Simptomatično, sve te prijave stoje u nekoj od fioka u tužilaštvu ili su odbačene. MANS još uvijek čeka da nadležne institucije preduzmu konkretne korake i slučaju sumnjive imovine Branka Vujovića za koga je takođe Agenciji i tužilaštvu dostavljena kompletna dokumentacija".\nIz MANS-a apeluju na državne institucije da se konačno pokrenu i postupe u skladu sa svojim nadležnostima.\n"MANS godinama skreće pažnju na činjenicu da zabrinjavajuće visok broj javnih funkcionera raspolaže imovinom koja je u uslovima crnogorske stvarnosti teško mogla biti stečena na zakonit način, što bi moralo biti pokriveno posebnim zakonskim rješenjem i kriminalizacijom "nezakonitog bogaćenja". Ipak, nadležno tužilaštvo i dalje se ne bavi ispitivanjem imovine mnogih vršilaca javnih funkcija, a periodično saznajemo kako famozne finansijske istrage ipak ne daju konkretne i zadovoljavajuće rezultate. Agencija za sprječavanje korupcije (ASK) takođe ne pokazuje volju ni motiv da se bavi ispitivanjem porijekla imovine javnih funkcionera, baveći se isključivo formom umjesto suštinom".\nIz MANS-a ističu da nepostupanjem u ovom i sličnim slučajevima se "nažalost od strane nadležnih državnih institucija šalje poruka da se konflikt interesa i korupcija u Crnoj Gori ipak isplate i da se javni funkcioneri nekažnjeno mogu bogatiti na račun javnog interesa".\n"Iz navedenih razloga MANS apeluje na SDT-a i ASK da odgovorno postupe u slučaju Dragana Kovačevića i preduzmu mjere iz svoje nadležnosti", zaključuje se u saopštenju.\nSpecijalno državno tužilaštvoDragan KovačevićUprava za nekretnineMANS\n21:32 h\t33\n30.09. 15:29 h\t320\t106193\n30.09. 17:03 h\t310\t89473\n30.09. 18:00 h\t1303\t54418\n30.09. 09:00 h\t51720\n30.09. 20:35 h\t726\t44206\n30.09. 12:01 h\t86\t934\n30.09. 20:35 h\t46\t726


Kiti Spenser je postala ambasador brenda Bulgari - GRAZIA Srbija\nKiti Spenser je postala ambasador brenda Bulgari\nKiti Spenser je bratanica tragično nastradale princeze Dajane i kada je pogledate odmah ćete uočiti sličnosti.\nOna je zajedno sa svojim bratom Luisom prisustvovala venčanju princa Harija i Megan Markl i svi su primetili ovu lepoticu. Ona je sada najavila saradnju sa kućom nakita Bulgari. Svoj novi status ambasadora brenda Kiti Spenser je objavila na Instagram profilu. "Velika mi je čast da radim sa najpoznatijim italijanskim brendom za nakit. Bulgari je oduvek bio sinonim za kreativnost, tradiciju, lepotu i glamur. Zbog toga sam veoma srećna što sam deo porodice Bulgari", napisala je Spenser u opisu svojih promotivnih fotografija.\nKiti je ranije sarađivala sa brendom Bulgari, uglavnom u humanitarnim projektima u cilju prikupljanja sredstava za određene potrebe. Zapravo, na venčanju Harija i Megan, Kiti je takođe nosila sjajni nakit brenda Bulgari - iako je, naravno, glavni hit bila zelena haljina Dolce & Gabbana, koja je bila neverovatna. Ovo nije iznenađujuće, Spenser je prava muza Dolce & Gabbana kuće i ne propušta nijednu reviju. Prethodno, 27-godišnja Kiti aktivno je predstavljala kolekciju Ralph Lauren i generalno sebe vidi kao manekenku, barem do danas.\n"Cenim svaku priliku koju mi ovaj posao daje: nova mesta na kojima nikada nisam bila, zanimljive sastanke, lepe stvari. To je kao biti u bajci na bar jedan dan", priznaje Kiti. Prošle sezone, Kiti je debitovala na milanskoj nedelji mode, i ima ugovor sa agencijom Storm Management. Međutim, nakon što je u Londonu dobila specijalnu diplomu "Upravljanje luksuznim brendovima", Spenser planira da se u budućnosti sa modnih pista preseli u neki drugi modni svet. U međuvremenu, ostvaruje karijeru koristeći lepotu i mladost. Status ambasadora brenda Bulgari je ozbiljan korak na ovom putu.


OVO SU 50 NAJVREDNIJIH FUDBALERA NA KUGLI ZEMALJSKOJ Najskuplje noge sveta su Nejmarove, da li je Ronaldo potcenjen?\nFudbaler Pari Sen Žermena Nejmar da Silva sa 229,1 milion evra trenutno je najvredniji igrač sveta, prema proceni KPMG-a, kompanije specijalizovane za istraživanje fudbalskog tržišta.\nFudbaleri Pari Sen Žermena među kojima su i Nejmar (na fotografiji skroz desno) i Kilijan Mbape (centralni deo fotografije licem, okrenut objektvu)\nČetvrti na toj listi je Liverpulov Mohamed Salah (168,3 miliona), a potom u Top 10 redom su: Hari Kejn (Totenhem, 151,1 milion), Eden Azar (Čelsi, 148,2 miliona), Kevin de Brujne (Mančester siti, 129,4 miliona), Antoan Grizman (Atletiko Madrid, 125,6 miliona), Pol Pogba (Mančester junajted, 119,3 miliona) i Filipe Kutinjo (Barselona, 118,2 miliona).\nZvezda Juventusa Kristijano Ronaldo nalazi se tek na 12. poziciji sa procenom vrednosti od 107,3 miliona.\nSrpskih fudbalera nema na listi od 50 imena, koju zatvara napadač Lajpciga Timo Verner sa 65 miliona.